iHerb Melaburkan US$100 Juta di Rusia untuk Memberikan Perkhidmatan kepada Masyarakat Rusia dengan Lebih Baik

PASADENA, California, 3 Oktober 2020 /PRNewswire/ — Peneraju kesihatan dan kecantikan e-dagang global, iHerb menjanjikan US$100 juta di Rusia dalam dua tahun akan datang untuk memberikan perkhidmatan kepada masyarakat Rusia dengan lebih baik yang sepatutnya dibantu selama bertahun-tahun.

Komitmen ini akan merangkumi pelbagai bidang seperti mengeksport produk Rusia, bekerjasama dengan syarikat logistik Rusia, pengembangan pusat pembangunan teknologi dan pembinaan pusat kelengkapan robotik. Pelaburan seperti ini akan membolehkan produk penjagaan kesihatan dan peribadi yang utama tiba di rumah pelanggan kami dengan lebih cepat dan cekap dalam usaha melanjutkan misi iHerb.

“Kami komited dalam misi kami untuk menawarkan pangkalan pelanggan global dengan pilihan produk semula jadi terbaik yang ada di muka bumi, dengan nilai terbaik, disampaikan dengan cara yang paling mudah,” kata Presiden iHerb, Emun Zabihi. “Saya yakin bahawa pelaburan ini akan membawa kami lebih dekat kepada misi kami dan apa yang ditawarkan kepada pelanggan kami yang dihargai di Rusia.”

Komitmen baharu iHerb di Rusia terbina atas hubungan yang sudah terjalin erat bersama-sama pelanggan tempatan yang dihargai dan seterusnya menunjukkan kesungguhan iHerb untuk memainkan peranannya dalam membantu meningkatkan ekonomi Rusia secara berterusan, di peringkat tempatan dan kebangsaan.

iHerb telah melabur dengan banyak dalam menawarkan nilai keseluruhan terbaik di dunia dengan lebih 30,000 produk semula jadi dengan jenama yang berkualiti, yang dihantar terus dari kemudahan dengan kawalan suhu kami yang canggih. Pelaburan kami yang meluas di Rusia menunjukkan komitmen iHerb terhadap kualiti, pengalaman pelanggan dan penyampaian produk kesihatan dan kesejahteraan dengan selamat ke tempat tinggal dan tempat kerja pelanggan kami.

Tentang iHerb: iHerb adalah salah sebuah syarikat peruncit e-dagang yang berpusat di A.S. yang menawarkan 30,000 produk daripada 1,200 jenama utama kepada berjuta-juta pelanggan di seluruh dunia. iHerb dihantar dari gudang kawalan suhu yang canggih dan mendapat pensijilan GMP terus kepada pelanggan di 188 buah negara dan wilayah. Sejak tahun 1996, iHerb terus berinovasi dengan membawa produk berkualiti tinggi, pada nilai terbaik dan disampaikan dengan pengalaman pelanggan yang paling selesa. https://www.iherb.com/

Keywords: Computer/Electronics Cosmetics & Personal Care Electronic Commerce Health Care/Hospital Household/Consumer/Cosmetics Retail Supplementary Medicine


Adyen akan berkembang ke Timur Tengah, membuka pejabat di Dubai

AMSTERDAM, 10 November 2020 /PRNewswire/ — Adyen (AMS: ADYEN), platform pembayaran global pilihan untuk banyak syarikat terkemuka di dunia, hari ini mengumumkan bahawa ia akan memperluas penawarannya ke Timur Tengah. Bagi menyokong momentum inovasi dan kepelbagaian landskap perniagaan di Timur Tengah, syarikat ini telah membuka pejabat di Dubai. Ini akan membolehkan pangkalan pedagang Adyen sedia ada bergerak dengan mudah ke rantau tersebut dan memberi akses kepada pedagang dari rantau tersebut untuk memanfaatkan sepenuhnya platform Adyen.

“Kami sangat teruja untuk membuka pejabat Dubai kami, yang merupakan pasaran yang sangat dinamik,” kata Sander Maertens, Ketua Adyen bagi rantau Timur Tengah. “Bagi kami, adalah penting untuk dapat menawarkan kepakaran tempatan kepada peniaga kami — itulah sebabnya membuka pejabat tempatan adalah sangat penting.”

Menawarkan pelbagai kaedah pembayaran tempatan, supaya pembeli dapat membayar menggunakan kaedah pembayaran pilihan mereka, adalah sangat penting untuk kejayaan perniagaan dalam talian. Untuk membolehkan peniaga memberikan perkhidmatan terbaik kepada pembeli mereka di rantau Timur Tengah, Adyen telah bergabung dengan pelbagai kaedah pembayaran tempatan – antaranya Fawry, Mada, Meeza, KNET, NAPS, BENEFIT dan OmanNet.

“Melabur dalam jangkauan global untuk menyokong peniaga kami adalah sesuatu yang akan kami usahakan secara berterusan — dan ini merupakan rantau yang sangat menarik bagi mereka,” kata Pieter van der Does, pengasas bersama dan Ketua Pegawai Eksekutif Adyen. “Terdapat banyak keistimewaan di pasaran Timur Tengah dan kami gembira menjadi sebahagian daripadanya.”

Tentang AdyenAdyen (AMS: ADYEN) ialah platform pembayaran pilihan bagi kebanyakan syarikat terkemuka di dunia, menyediakan infrastruktur lengkap lagi moden yang dihubungkan terus ke Visa, Mastercard dan kaedah pembayaran pilihan pengguna secara global. Adyen menyediakan pembayaran tanpa had di saluran dalam talian, mudah alih dan di kedai. Dengan pejabat di seluruh dunia, Adyen memberikan perkhidmatan kepada pelanggan termasuk Facebook, Uber, Spotify, Casper, Bonobos dan L’Oréal. Pembukaan pejabat baharu seperti yang diterangkan dalam siaran akhbar ini menggambarkan pertumbuhan berterusan Adyen di seluruh kawasan geografi sejak bertahun-tahun yang lalu.

Keywords: Banking/Financial Service Computer/Electronics Electronic Commerce Corporate Expansion


Digi Menawarkan Pakej Pascabayar Bersama Telefon Pintar OPPO A57

Sambutan Hari Raya akan tiba tidak lama lagi, oleh itu, Digi telah menawarkan telefon pintar OPPO A57 secara PERCUMA dengan komitmen bulanan sebanyak RM138 kepada pelanggan yang sudah melanggan melebihi setahun.

Manakala, bagi pelanggan baru pula mereka perlu membayar satu bulan wang pendahuluan (dikembalikan) untuk pelan RM78, RM108 dan RM138.

Lihat Jadual Pelan Pascabayar Digi bersama OPPO A57 di bawah:

OPPO A57 hadir dengan kamera 16 Megapiksel di depan dan 13 Megapiksel di belakang untuk rakaman yang lebih cerah dan lebih jelas. Anda yang berminat boleh dapatkannya dalam pilihan warna Gold dan Rose Gold di semua stor Digi seluruh negara.


Pelanggan Dialog Nikmati Spotify dengan Pembawa Penyelesaian Pengebilan Langsung Apigate

KUALA LUMPUR, Malaysia, 24 Mac 2021 /PRNewswire/ — Apigate menawarkan pelanggan Dialog dengan mod bayaran yang selamat dan mudah melalui Pembawa Penyelesaian Pengebilan Langsung (DCB) Apigate untuk melanggan Spotify.

Apigate ialah penyedia penyelesaian kewangan dan pertumbuhan pelanggan global yang terkemuka. Penyelesaian DCB hadir bersama kelancaran perjalanan pelanggan bagi pelanggan Dialog apabila mereka melanggan Spotify. Apigate telah menyesuaikan penyelesaian DCB bagi memenuhi keperluan pelanggan Dialog.

Raja Mansukhani, Pengarah Jualan & Pembangunan Perniagaan daripada Apigate: “Kami teruja untuk memperluas perkongsian kami bersama Dialog yang merupakan operator telekomunikasi #1 di Sri Lanka. Penyelesaian DCB Apigate menghapuskan keperluan penggunaan akaun bank atau kad kredit, oleh demikian menjadikan Spotify lebih mudah diakses oleh pelanggan Dialog. Di Apigate, fokus kami adalah untuk memberi penggiat kandungan/OTT akses global kepada pelanggan akhir melalui produk dan penyelesaian yang inovatif.

Viranga Seneviratne, Pengurus Besar IdeaMart dikuasakan oleh Dialog Axiata PLC berkata “Dialog teruja dapat bekerjasama dengan Apigate bagi menjana Pembawa Penyelesaian Pengebilan Langsung yang menawarkan pengalaman pembayaran yang mesra pengguna, di mana pelanggan Dialog tidak perlu menggunakan akaun bank atau kad kredit. Mereka mempunyai pilihan mudah untuk membayar melalui baki akaun mudah alih mereka. Dialog sentiasa berusaha untuk mencipta pengalaman terbaik buat pelanggannya dan kerjasama ini merupakan satu lagi contoh usaha berkaitan.”

Apigate ialah penyedia penyelesaian kewangan digital dan pertumbuhan pelanggan bertaraf global. Kami mempunyai kefahaman yang mendalam mengenai kandungan digital dan landskap perkhidmatan dengan satu titik penyepaduan dan operasi, serta menjadikan kami sebagai rakan yang dipercayai untuk perniagaan digital dari serata dunia.

Kami mengaktifkan lebih 100 rakan digital (OTT hiburan & permainan yang diiktiraf di seluruh dunia, gedung aplikasi dan lain-lain) menghubungkan mereka dengan akses kepada lebih daripada 1 bilion pengguna di seluruh dunia melalui operator mudah alih, penyedia e-dompet, tempat e-pasaran dan banyak lagi. Platform kami yang stabil dan selamat menyediakan pengalaman pengguna yang lancar dan mudah dengan fungsi Strategi ke Pasaran (Go to Market) yang pantas untuk pelancaran berbilang negara.

Dialog Axiata PLC, merupakan salah satu penyedia perkhidmatan telekomunikasi terbesar Sri Lanka dan operator rangkaian mudah alih yang terbesar di negara ini dengan 16.28 juta pelanggan yang berjumlah 57% daripada pasaran mudah alih Sri Lanka.

Keywords: Advertising Banking/Financial Service Computer/Electronics Licensing/marketing agreements


Hoverbike Kini Menjadi Realiti

Seorang tukang paip yang tidak mempunyai sijil kejuruteraan mahupun pengalaman penerbangan telah berjaya mencipta sebuah hoverbike yang berfungsi dengan sempurna. Colin Furze membina hoverbike tersebut dengan 2 rotor dan kipas, ianya berjaya diterbangkan setelah beliau menjalankan pelbagai ujian untuk menyempurnakan binaannya.

Projek tersebut menerima sumbangan dan pembiayaan dari Ford dan kempen Unlearn. Colin juga telah mencipta pelbagai mesin yang unik kerana didorong minatnya yang sangat mendalam pada dunia kejuruteraan. Antata mesin ciptaannnya adalah pelancar objek, motosikal drift dan pelbagai lagi.


Jom Berjimat Dengan Berkongsi Perjalanan Melalui Servis Terbaru GrabShare

Grab menawarkan sesuatu yang cukup bernilai buat pengguna mereka dengan melancarkan servis GrabShare. Melalui servis ini, anda boleh menjimatkan duit poket anda dengan mendapatkan kos perjalanan yang lebih rendah apabila anda berkongsi perjalanan dengan pengguna lain.

Misalnya anda bergerak dari titik A ke titik B dan terdapat satu lagi penumpang yang juga menuju ke lokasi yang hampir serupa, jadi perjalanan anda dan penumpang tersebut secara teorinya akan melalui jalan yang sama. Jadi anda boleh berkongsi perjalanan tersebut dan menikmati penjimatan tambang perjalanan.

Ciri-ciri GrabShare adalah seperti berikut :


realme Day 3.3 Special Deals!  Potongan Harga Sehingga RM300 Untuk Direbut!

realme bakal muncul dengan peranti terbaru tidak lama lagi iaitu realme C3 – dijadualkan berlangsung pada 3 Mac ini. Lebih menariknya lagi, jualan peranti ini akan bermula jam 6 petang pada hari yang sama – ditawarkan secara eksklusif di Shopee! Katanya, realme ada kejutan istiewa khas buat peminat setia realme yang sama – sama menonton acara pelancaran rasminya secara LIVE!

Pada masa sama realme turut mengadakan promosi hebat untuk sejumlah peranti terpilih keluarannya – termasuk siri realme 5, realme 3 Pro, realme C2 realme Buds, realme Buds Wireless dan realme Power Bank! Potongan sehingga RM300 untuk direbut so tunggu apa lagi? Maklumat lanjut mengenai promosi dan tawaran hebat realme? Layari, realme Malaysia.


Reviu Eksklusif: Samsung Galaxy J7 Prime, Memfokuskan Untuk Penggambaran Wefie

Samsung baru-baru ini telah menambahkan sebuah lagi model terbaru mereka, yang dikenali sebagai Galaxy J7 Prime untuk pasaran Malaysia. Memfokuskan kepada pengguna yang gemar mengambil gambar wefie, smartphone ini menyokong lensa kamera depan 8 Megapiksel bersama mod Wide Selfie serta kamera utama beresolusi 13 Megapiksel dengan apertur F1.9.

Samsung Galaxy J7 Prime menampilkan rekaan anggun dan moden yang kelihatan premium walaupun hadir dalam kategori kelas pertengahan. Samsung yang sememangnya terkenal dengan rekaan unibodi ini menawarkan tiga warna menggoda kepada anda. Di antara pilihan warna yang disediakan adalah hitam, putih serta emas.

Tidak dinafikan, walaupun menampilkan paparan skrin berukuran 5.5 inci tetapi ia masih merupakan smartphone yang nipis dengan ketebalan hanya 8mm dengan berat 167g. Malah pengguna juga akan berasa selesa apabila memegang peranti ini walaupun dengan sebelah tangan sahaja.

Bagi mereka yang mempunyai lebih daripada satu SIM, peranti ini amat sesuai buat anda. Selain boleh menggunakan dua slot kad SIM pada Galaxy J7 Prime yang menyokong slot jenis Nano, ia turut menyediakan kad memori tambahan microSD sehingga 256GB. Memandangkan peranti ini hadir dengan rekaan unibodi, slot kad SIM dan microSD terletak di bahagian sisi kiri smartphone.

Berlainan sekali dengan smartphone keluaran Samsung sebelum ini, di mana speakernya berada di bahagian atas, bawah ataupun panel belakang. Bagi Galaxy J7 Prime pula, speakernya terletak di bahagian sisi kiri peranti. Ia secara tidak langsung membolehkan pengguna bermain games tanpa masalah.

Pengimbas cap jari yang menjadi trend pada masa kini turut diperlihatkan pada model Galaxy J7 Prime, ia direka seperti iPhone yang terletak pada butang Home. Sebelum menggunakan fungsi ini, anda perlu mengaktifkannya terlebih dahulu.

Samsung Galaxy J7 Prime hadir dengan kapasiti bateri yang tidak mengecewakan iaitu sebesar 3300mAh yang menyokong kerangka unibodi. Istimewanya, ia telah dilengkapi dengan mod Ultra Power Saving yang akan mematikan aplikasi yang tidak digunakan sekali gus dapat menjimatkan bateri peranti.

Sekiranya anda sedang mencari sebuah smartphone kelas pertengahan khas untuk penggambaran selfie dan wefie, jangan ragu-ragu untuk meletakkan model Galaxy J7 Prime dalam pilihan anda. Menawarkan harga yang berpatutan serta mempertaruhkan penggambaran khas untuk penggambaran selfie mahupun wefie, kami akan membandingkannya dengan dua lagi pesaing yang dijual pada harga yang setanding iaitu OPPO F1s dan juga ZTE Nubia Z9 mini. Berdasarkan kepada perbandingan spesifikasi ini, adakah Galaxy J7 Prime mampu memenangi hati anda berbanding pesaingnya?!

Kelebihan yang dimiliki oleh Galaxy J7 Prime pastinya lensa penggambarannya beresolusi 13 Megapiksel dengan sokongan auto fokus dan dual LED flash. Sensor kamera ini turut menawarkan Aperture f/1.9 bagi memastikan hasil gambar yang lebih terang dan dalam masa yang sama mengurangkan isu noise. Manakala bagi yang gemar berwefie pula, smartphone ini telah dibekalkan lensa hadapan beresolusi 8 Megapiksel bersama sokongan mod Selfie, Wide Selfie serta Sound & shot untuk yang gemar berselfie berkumpulan.

Bagi mereka yang mementingkan aspek keselamatan smartphone Android daripada diakses oleh individu yang tidak diingini, Galaxy J Prime adalah salah satu pilihan yang terbaik buat anda. Ini kerana, peranti ini telah dilengkapi dengan sokongan kaedah pengimbas cap jari yang boleh mengakses sebanyak lima jari dalam satu-satu masa. Lebih menarik lagi, anda boleh mengakses jari kaedah 360 darjah selama sesaat sahaja.

Dibekalkan dengan pemproses Samsung Exynos 7 Octa 7870, berkelajuan Octa Core 1.6GHz, Galaxy J7 Prime sangat sesuai untuk anda yang gemar bermain permainan HD di dalam smartphone. Apa yang istimewanya, kedudukan speaker yang terletak di sisi sebelah kanan peranti tidak mengganggu anda semasa memain permainan HD. Kami telah cuba bermain permainan Asphalt 8: Airborne dan Modern Combat 5, ternyata ia memaparkan grafik yang sangat lancar dan tidak mengalami masalah lagging.

Memandangkan Samsung Galaxy J7 Prime ini dikuasakan oleh Samsung Exynos 7 Octa 7870 yang dilancarkan bersama pemproses Octa Core 1.6GHz serta GPU ARM Mali-T830, tidak menjadi masalah untuk kami menjalankan ujian benchmark ke atas peranti ini. Digandingkan dengan Sony Xperia XA yang menyokong pemproses MediaTek Helio P10 berkelajuan Octa Core 2.0GHz, mari kita lihat keputusannya!


HTC U12+ Kini Rasmi Dengan Empat Kamera, Snapdragon 845, Panel Belakang Lutsinar

HTC U12+ telah dilancarkan secara rasmi hari ini menampilkan reka bentuk lebih moden dengan skrin bersaiz 6-inci Super LCD 6 QHD+ dengan nisbah 18:9. Skrin yang besar ini mendapat sokongan HDR 10 serta paparan tahan lasak Corning Gorilla Glass.

Dilengkapi dengan cip pemproses Qualcomm Snapdragon 845, ia ditemani memori RAM 6GB dan storan sehingga 128GB. Bateri sebesar 3,500mAh hadir dengan teknologi Quick Charge 3.0. Sistem operasi pula lebih kemas bersama Android 8.0 Oreo serta antaramuka Edge Sense 2 dicipta khusus untuk digunakan sebelah tangan.

Bahagian kamera pula, HTC U12+ hadir dengan dwi kamera belakang UltraPixel 12 Megapiksel f/1.75 dan telefoto zum 2-kali 16 Megapiksel f/2.6. Sensor ini juga menyokong penstabilan imej optikal dan dwi LED flash serta rakaman video sehingga 4K 60fps disamping rakaman video gerak-perlahan 1080p 240fps.

Untuk kamera depan, peranti ini didatangkan dengan dwi lensa 8 Megapiksel f/2.0 bersudut lebar 84 darjah yang menyokong mod bokeh lebih baik. Selain daripada mengambil gambar, lensa ini juga berfungsi sebagai Face Unlock dan integrasi hiburan stiker AR.

Tubuh badan peranti ini diperbuat daripada gelas lutsinar dengan ciri kalis air dan debu IP68. Pengimbas cap jari masih lagi dibekalkan di raung panel belakang bersama fungsi NFC, Bluetooth 5.0, USB Type-C, Edge Sensor serta sistem audio BoomSound Hi-Fi edition.

Pilihan warna yang dinamakan Liquid Surface menawarkan kemasan warna Translucent Blue, Ceramic Black, dan Flame Red. Tiada tarikh khusus bila ia akan dibawa masuk ke Malaysia termasuk tanda harga peranti.


Apigate mula beroperasi dengan Penyelesaian Inovatif Telekomunikasi Storefront dengan kerjasama Smart Cambodia

KUALA LUMPUR, Malaysia, 27 Januari 2021 /PRNewswire/ — Apigate berjaya melancarkan penyelesaian Storefront bersama Smart, operator telekomunikasi mudah alih Kemboja yang terkemuka. Apigate ialah penyedia penyelesaian kewangan dan pertumbuhan pelanggan global yang terkemuka.

Apigate Storefront Solution on Smart Cambodia.

Penyelesaian Storefront mengaktifkan  penemuan dan pembelian dengan lebih lancar bagi permainan dalam talian kegemaran pelanggan di Smart Game Voucher Market.

Menerusi penyelesaian Storefront, pelanggan Smart boleh mengakses dan melanggan pelbagai jenis permainan dalam talian yang popular di Smart Game Voucher Market, menggunakan baki Smart mereka.

Chum Prathna, Pakar Produk VAS Kanan Smart:  “Penyelesaian Storefront diterima pakai oleh Smart setelah kajian menyeluruh dijalankan di kalangan pelanggan kami yang mencari kaedah pembayaran yang dipermudahkan dan pengalaman pembelian yang lancar. Smart Game Voucher Market merupakan saluran mudah ketika ini untuk pelanggan membuat pembelian permainan dalam talian kegemaran mereka.”

Storefront dibangunkan sepenuhnya secara dalaman, di mana Apigate membolehkan operator mudah alih mengumpulkan kredit masa berbual dengan tawaran kandungan. Ciri baharu ini menawarkan pilihan kewangan baharu kepada Smart.

Raja Mansukhani, Pengarah Jualan & Pembangunan Perniagaan daripada Apigate:  “Apigate gembira dapat memperkukuh lagi perkongsiannya dengan Smart Cambodia melalui pelancaran produk baharu ini. Penyelesaian Storefront memberi peluang kepada operator Syarikat Telekomunikasi untuk meningkatkan proposisi nilai produknya, yang menawarkan pengalaman pelanggan yang lebih baik dan mudah sekali gus menampung permintaan yang semakin meningkat terhadap penggunaan kandungan digital. Storefront juga menawarkan penyelesaian kewangan dan pertumbuhan pelanggan yang terbaik dalam kelas bagi pasaran ini.”

Apigate ialah penyedia penyelesaian kewangan digital dan pertumbuhan pelanggan bertaraf global. Kami mempunyai kefahaman yang mendalam mengenai kandungan digital dan landskap perkhidmatan dengan satu titik penyepaduan dan operasi, menjadikan kami sebagai rakan yang dipercayai untuk perniagaan digital dari serata dunia.

Kami mendayakan lebih 100 rakan digital (OTT hiburan & permainan yang diiktiraf di seluruh dunia, gedung aplikasi dan lain-lain) menghubungkan mereka dengan lebih 1 bilion pengguna di seluruh dunia melalui operator mudah alih, penyedia e-dompet, tempat e-pasaran dan banyak lagi. Platform kami yang stabil dan selamat menyediakan pengalaman pengguna yang lancar dan mudah dengan fungsi Strategi ke Pasaran (Go to Market) yang pantas untuk pelancaran berbilang negara.

Smart Axiata Co.,Ltd., operator telekomunikasi mudah alih Kemboja yang terkemuka, kini menawarkan perkhidmatan kepada 8 juta pelanggan di bawah jenama “Smart”. Smart Axiata merupakan sebahagian daripada Axiata Group Berhad, iaitu salah satu kumpulan telekomunikasi yang terbesar di Asia.

Keywords: Computer/Electronics Electronic Commerce Entertainment Mobile Entertainment Telecommunications Contracts


Memperkenalkan Dua Smartwatch Pertama Yang Akan Menggunakan Android Wear 2.0

Android Wear 2.0 baru sahaja dirasmikan dan Google telah memperkenalkan dua smartwatch dari LG yang akan menggunakan sistem operasi terbaru itu. Ayuh kita kenali dengan lebih dekat kedua-dua smartwatch ini.

LG Watch Sport adalah versi pertama siri terbaru ini, selain menyokong Android Wear 2.0, smartwatch ini mempunyai paparan POLED 1.38 inci, dengan resolusi 480 x 480 piksel. LG Watch Sport menggunakan pemproses Qualcomm Snapdragon Wear 2100, bersama-sama dengan 768MB RAM. LG juga menambah 4GB ROM kepada smartwatch ini untuk anda memasukkan fail seperti lagu dan lain-lain.

LG Watch Sport juga dilengkapi kebolehan selular dan GPS, jadi anda tidak perlu membawa smartphone anda ketika di luar kerana jam tangan ini boleh melakukan dan menerima panggilan. Ciri-ciri lain yang ada pada smartwatch ini adalah cip NFC untuk servis Android Pay, sensor kadar jantung, kelas IP68 dan bateri 430mAh dengan fungsi pengecasan tanpa wayar. Smartwatch ini boleh didapati dalam 2 warna yang berbeza: Titanium dan Dark Blue.

LG Watch Style pula hadir dengan paparan 1.2 inci beresolusi 360 × 360 piksel. LG Watch Style juga menggunakan pemproses Qualcomm Snapdragon Wear 2100 Wear, 512MB RAM dan 4GB ROM.

Bateri pada model ini mempunyai kapasiti yang lebih rendah, iaitu sebesar 240mAh yang juga menyokong fungsi pengecasan tanpa wayar. Selain itu ia juga mempunyai fungsi dan kebolehan yang agak terhad berbanding model Sport, namun masih menyokong fungsi asas seperti accelerometer, gyroscope dan sensor cahaya sekitar.


Orang Ramai Digesa Hubungi Penyedia Perkhidmatan Berhubung Kadar Baharu Jalur Lebar

Baru-baru ini, Komunikasi dan Multimedia Malaysia (SKMM) telah mengumumkan penurunan harga jalur lebar talian tetap sehingga 56 peratus. Difahamkan, harga baharu tersebut boleh dinikmati oleh semua pelanggan telekomunikasi sedia ada.

Pun begitu, Forum Pengguna Komunikasi dan Multimedia Malaysia (CFM) memberitahu bahawa pihaknya menerima pelbagai pertanyaan dan rungutan yang disuarakan oleh orang ramai mengenai maklumat terperinci tawaran baharu tersebut.

Sehubungan itu, CFM menasihatkan orang ramai untuk menghubungi penyedia perkhidmatan masing-masing untuk mendapatkan penjelasan lanjut mengenai hal berkenaan.

Antara penyedia perkhidmatan yang terlibat termasuk Celcom, Maxis, TIME, dan TM. CFM juga telah menghimpunkan sejumlah maklumat penting untuk rujukan pengguna mengenai harga baharu internet jalur lebar talian tetap.

Ringkasannya, Celcom menawarkan harga baharu bermula 16 Septermber 2018 untuk pengguna di Sabah sahaja. Bagi pengguna maxis, harga baharu berkuat kuasa mulai 13 September 2018 dan pelanggan boleh menikmatinya sebaik sahaja melanggan kontrak baharu. Untuk TIME dan TM pula, masing-masing mula menawarkan kadar baru pada 7 Okt dan 12 Julai 2018.

Memetik kenyataan yang diterima Celcom, Maxis dan TIME menawarkan pengurangan harga pakej bagi semua pelanggan tersedia. Berbeza pula dengan TM yang mana mereka hanya menawarkan diskaun harga untuk pakej Unifi Basic dan 100mbps sahaja.

Semua pelanggan TM sedia ada akan dinaik taraf kepada kelajuan baru secara automatik namun mereka  masih mempunyai pilihan untuk menukar pakej yang dilanggan di mana-mana kedai TMpoint.

Untuk butiran lanjut mengenai semua pakej jalur lebar, sila layari laman rasmi CFM.


Lagi Gambar Bocor LG G6

Semakin banyak gambar bocor model LG G6 tersebar dengan hari pelancaran peranti tersebut yang akan berlangsung tidak lama lagi.

Imej-imej terbaru yang didakwa model LG G6 ini dikongsikan underKG, sebuah portal teknologi Korea. Dari imej–imej tersebut, kita dapat melihat dengan jelas reka bentuk LG G6 yang nampaknya memperlihatkan sedikit pembaharuan dari LG. Sebelum ini LG lebih cenderung untuk menghasilkan flagship dengan bahan binaan bukan besi. Jika gambar bocor ini benar-benar boleh dipercayai, kita mungkin dapat melihat peranti flagship LG dengan bahan binaan besi sepenuhnya.


Tiada Model Nintendo Switch Baharu Pada Tahun Ini

Khabar angin mengenai Nintendo merancang untuk melepaskan model “Pro” yang dipertingkatkan daripada Nintendo Switch bertiup kencang sebelum ini. Namun, khabar angin itu ditepis oleh Presiden Nintendo Shuntaro Furukawa yang menyatakan bahawa mereka tiada sebarang perancangan untuk melancarkan model baharu Switch pada tahun ini.

Pendedahan ini sekaligus memberi gambaran yang jelas Nintendo hanya mengekalkan dan memberikan tumpuan lebih banyak kepada sistem dua model sahaja – termasuk Switch Lite yang dilancarkan beberapa bulan lalu. Pun begitu, mereka muncul dengan sesuatu yang menarik iaitu game terbaru untuk Nintendo Switch iaitu Animal Crossing: New Horizons – akan datang pada bulan Mac kelak.

[ S U M B E R ]


Celcom & HUAWEI Perkenal Penggunaan Berskala Besar Smart 8T8R Pertama Dunia Di Malaysia!!

Celcom Axiata Berhad (Celcom) dan Huawei Technologie Malaysia Sdn Bhd (Huawei) menggunakan rangkaian Smart 8T8R FDD komersial berskala besar pertama dunia untuk menangani pertumbuhan pesat trafik data dan kesesakan rangkaian di bandar- bandar utama. Ini akan memastikan Rangkaian 4G Celcom menyediakan pengalaman yang mudah dan lancar kepada para pelanggan dalam tempoh peralihan kepada 5G apabila ia dilancarkan kelak. Inisiatif rangkaian Smart 8T8R merupakan sebahagian daripada pelaburan rangkaian dipacu Celcom bernilai lebih RM250 juta, yang juga membawa kepada pengurangan awal kesesakan trafik rangkaiandalam menjana perkhidmatan dan pengalaman rangkaian yang konsisten sejak bulan Disember 2020.

Dengan pandemik dan PKP memacu pendigitalan dalam kalangan rakyat Malaysia dengan lebih rancak, Celcom mencatatkan hampir 70% pertumbuhan trafik data dengan 474 juta GB, berbanding dengan suku pertama tahun 2021. Penggunaan data setiap bulan bagi setiap pengguna juga meningkat sebanyak 46.1% secara tahunan (YoY) dengan 21.8GB setiap bulan bagi setiap pengguna berbanding dengan 14.9GB setiap bulan bagi setiap pengguna setahun sebelumnya.

Penggunaan teknologi rangkaian Smart 8T8R Huawei meningkatkan kapasiti rangkaian 4T4R Celcom yang sedia ada sebanyak hampir 80%, sekali gus mengurangkan kesesakan trafik rangkaian dan menghasilkan pengalaman pengguna yang bertambah baik terhadap rangkaian 4G paling meluas Celcom. Teknologi rangkaian Smart 8T8R FDD Huawei memaksimumkan potensi kedua-dua tapak sedia ada dan pelbagai sumber spektrum untuk menambah baik dengan ketara kapasiti mudah alih dan pengalaman pengguna.

Teknologi Smart 8T8R FDD menggabungkan antena yang ditentukan perisian (software-defined antennas, SDA) dan FDD (Frequency Division Duplex) RRU (Remote Radio Units) dwiband, selain algoritma inovatif Huawei untuk menyokong penaiktarafan atas permintaan (on-demand) seperti penyesuaian perisian, yang menghasilkan potensi perkakasan maksimum untuk memenuhi pertumbuhan data yang pesat dan permintaan kapasiti rangkaian 4G. Teknologi Smart 8T8R juga menampilkan perisian PowerBoosting yang menyokong pengurusan kuasa termaju untuk stesen utama bagi mencapai kelebihan liputan tambahan dan membawakan penjimatan OPEX dengan perbelanjaan yang lebih kecil ke atas tenaga.

Sehingga kini, Celcom telah menggunakan beberapa tapak 8T8R di Kuala Lumpur, Selangor, Perak dan Pulau Pinang. Tapak-tapak 8T8R juga akan menyokong tapak-tapak 4T4R sedia ada di kawasan luar bandar dan bandar, sekali gus melegakan kesesakan trafik rangkaian, dan memberikan

pengalaman rangkaian yang konsisten kepada semua pengguna Celcom. Celcom akan menaik taraflebih banyak tapak 4G dengan teknologi 8T8R di seluruh negara.


Lenovo Z5s Rasmi – Dilengkapi Skrin Takuk Kecil, Tri-Kamera Utama, Snapdragon 710

Selepas beberapa minggu berita ketirisan muncul melalui pelbagai sumber, Lenovo akhirnya memperkenalkan telefon pintar baharu keluaran mereka iaitu Lenovo Z5s.

Lenovo Z5s menampilkan rekaan skrin bertakuk kecil pada saiz 6.3 inci dengan resolusi FHD+ (2340 x 1080 piksel) bersama nisbah aspek 19:5:9. Paparan telefon pintar ini menawarkan nisbah skrin-ke-kerangka sebanyak 92.6%.

Lebih menariknya lagi, badan telefon pintar ini menggunakan rangka aluminium 6000-series beserta panel Corning Gorilla. Pada bahagian belakang terdapat pengimbas cap jari berbentuk bulat. Melengkapinya, bateri berkapasiti 3,300 mAh (melalui USB Type-C) bersama pengecasan pantas 15W.

Dari segi spesifikasi asas, telefon pintar ini menggunakan Snapdragon 710 sebagai tunjang utama peranti. Ia turut dibantu oleh memori sebesar 4/6GB bersama pilihan storan dalaman sebesar 64GB dan 128GB. Sebagai tambahan, Lenovo turut menyertakan slot kad microSD pada peranti.

Dari segi penggambaran, telefon pintar ini hadir dengan sokongan sistem tri-kamera utama yang menyerupai HUAWEI P20 Pro. Sistem tri-kamera utama tersebut adalah kombinasi sensor 16MP (f/1.8) + 8MP (f/2.4) dan 5MP (f/2.4) dengan sokongan LED Flash . Sistem kamera ini turut dibantu oleh kahadiran fungsi 2x zum optikal, PDAF, dan rakaman video 4K.

Tersedia dalam beberapa warna menarik seperti Starry Night Black, Love Orange, dan Titanium Blue, ianya ditawarkan di pasaran China pada harga berikut :


Xiaomi Mengumumkan Redmi 3 Yang Dilengkapi Unibody Besi Dan Bateri 4100 mAh

Xiaomi telah melancarkan Redmi 3 yang editor rasakan mempunyai reka bentuk yang sangat elegan dan cantik di China baru-baru ini. Model tersebut dibina dengan rangka unibody besi dan mempunyai kemasan corak berlian di belakangnya. Selain mempunyai reka bentuk yang cantik, Redmi 3 juga hadir dengan kapasiti bateri yang besar (4100 mAh) walaupun berat model tersebut hanya mencapai 144 gram. Antara fungsi lain yang menarik pada model ini adalah sokongan dwi SIM yang juga bertindak sebagai slot MicroSD sehingga 128 GB. Terdapat 3 warna yang ditawarkan iaitu emas, perak dan kelabu dan ianya akan mula dijual di pasaran China dengan harga RMB 699 (RM 465.49).


iOS 15 Akan Dikeluarkan Minggu Depan??

Apple secara senyap menutup saluran pengesahan sistem iOS 14.5.1. Kemas kini dilakukan awal bulan lalu, terutama membawa perbaikan keselamatan yang kritikal, dan juga menyelesaikan penurunan prestasi beberapa model iPhone.

Mematikan pengesahan pada iOS 14.5.1 bermaksud pengguna yang telah menaik taraf ke iOS 14.6 atau iOS 14.7 Beta tidak akan dapat menurunkan versi ke versi ini.

Sudah tentu, pada 7 Jun, persidangan WWDC Apple akan diadakan. Sekiranya tidak ada yang lain, sistem iOS 15 akan dilancarkan. Ini bermaksud bahawa iOS 14 tidak lama lagi akan menjadi perkara masa lalu, dan kemungkinan akan menjadi iPhone SE / 6S dan model lain.Sistem penjagaan usia tua.


Menonton YouTube Secara Offline Dengan Aplikasi YouTube Go?!

Menonton video menerusi aplikasi YouTube pastinya menggunakan data yang banyak bukan? Bagi yang melanggan tanpa pelan YouTube, ia agak membebankan. Jangan risau, kini anda boleh menonton dan berkongsi video secara offline dengan adanya aplikasi YouTube Go. Sebelum memuat turun video yang diinginkan, anda boleh memilih saiznya terlebih dahulu.

Apabila muat turun selesai dijalankan, pengguna boleh menontonnya secara offline, malah perkongsian video dengan rakan-rakan dan keluarga juga mudah dengan hanya menggunakan sambungan Bluetooth. Buat masa sekarang, aplikasi YouTube Go hanya ditawarkan di negara India sahaja, tetapi Google memberitahu ia bakal digunakan oleh pengguna YouTube di seluruh dunia tidak lama lagi.


Kali Ini Giliran Sarung Pelindung Nokia 9 Tertiris?!

Sejak terdedah reka bentuk Nokia 9 yang dikhabarkan bakal tampil pada 5 Disember nanti, semakin menjadi kenyataan penggunaan lima lensa pada panel belakang setelah sebilangan gambar sarung pelindung bagi model ini turut bocor di laman sesawang baru-baru ini.

Gambar bocor sarung pelindung ini selain memperlihatkan lima lensa yang masing-masing dipercayai terdiri daripada lensa utama, telefoto, sudut lebar, bokeh dan monokrom, turut hadir penggunaan 3.5mm audio jack yang digemari ramai pada bahagian atas, sementara bahagian bawah adalah USB Type-C.

Spesifikasi Nokia 9 yang terdedah sebelumnya masih tidak diketahui kesahihannya, kita nantikan perasmian dari HMD Nokia bulan Disember kelak.


Logitech Slim Folio – Papan Kekunci Direka Untuk Apple iPad 9.7″

Logitech, sebuah jenama yang sedia terkenal dalam arena aksesori komputer kini memperkenalkan Logitech Slim Folio yakni papan kekunci dengan sambungan bluetooth dan kerangka yang direka khas untuk Apple iPad 9.7″ (generasi kelima).

Difahamkan, papan kunci berkenaan hadir dengan rekaan kekunci yang besar bagi memudahkan para pengguna menaip dengan pantas.

Selain itu, ia juga dilengkapi dengan fungsi dan kekunci ios yang meletakkan kawalan iPad di hujung jari anda – membolehkan anda menukar aplikasi, mengakses Home Screen, mengawal kelarasan bunyi dan mengaktifkan fungsi carian tanpa menyentuh paparan pada skrin iPad.

Lebih menarik lagi, aksesori ini juga hadir dengan sel bateri yang dikatakan mampu bertahan sehingga 4 tahun di samping turut dilengkapi dengan sistem fungsi on-off secara automatik apabila membuka iPad dan menutup iPad.

Logitech Slim Folio bakal berada di pasaran Malaysia bermula 19 September depan dan boleh didapati semua Apple Premium Resellers dengan harga RM449.00 seunit!


Songtradr Memperoleh Pretzel, Platform Pelesenan Muzik yang Digunakan oleh Penstrim Langsung

Urus niaga ini memperluas keupayaan pengurusan dan jejak pelesenan hak cipta Songtradr

LOS ANGELES, 21 April 2021 /PRNewswire/ — Songtradr, pasaran pelesenan muzik B2B terbesar di dunia, hari ini mengumumkan bahawa ia telah memperoleh Pretzel, platform pertama di dunia yang menyediakan penstriman muzik yang selamat kepada para penstrim langsung. Selain menyelesaikan pengewangan melalui penstriman langsung, Pretzel turut menawarkan kepada para pemegang hak cipta seperti artis dan label, pendedahan terhadap berjuta-juta pendengar baharu yang sentiasa menggunakan khidmat tersebut melalui siaran langsung. Pretzel menandakan pengambilalihan ketiga Songtradr pada tahun 2021 yang meningkatkan lagi penyelesaian didayakan teknologi milik syarikat.

“Muzik dan permainan sentiasa seiringan dan pemain adalah segolongan peminat muzik yang berharga dan paling banyak menggunakannya. Peningkatan gaya hidup dan pertumbuhan dalam permainan secara penstriman langsung yang mendadak ini membuka pelbagai peluang kepada para artis dan pelanggan kami. Kami segera melihat potensi pengalaman pengguna dan teknologi pengurusan hak cipta Pretzel yang cemerlang dalam ekosistem kami serta visi, nilai dan budaya yang sejajar dan jelas,” kata Paul Wiltshire, Ketua Pegawai Eksekutif Songtradr.

Sepanjang tahun lalu, pendapatan berulang bulanan Pretzel telah meningkat lebih 600% melalui pelesenan lebih 6 juta trek para pemegang hak cipta dan kini menyediakan lebih 12,000 jam muzik untuk pengewangan strim pada platform seperti Twitch dan YouTube. Katalog muzik Pretzel sentiasa disusun dan dikemas kini oleh pasukan Pretzel, mewujudkan penyelesaian muzik yang mesra strim pada skala kepada para pencipta kandungan tanpa sebarang kebimbangan terhadap penarikan DMCA atau bantahan Content ID.

“Kami teruja dapat menyertai salah satu syarikat teknologi muzik yang paling pesat berkembang di dunia dan terus berinovasi dengan penyelesaian baharu,” kata Nate Beck, Pengasas merangkap Ketua Pegawai Eksekutif Pretzel Co. “Matlamat kami dengan Pretzel adalah untuk membolehkan penyiar melakukan penstriman terhadap muzik yang ingin mereka dengarkan sambil memberi imbuhan kepada artis, pencipta lagu, label rekod dan penerbit dengan adil. Melalui gabungan tenaga bersama Songtradr, kami akan dapat mempercepat pertumbuhan kami dengan membangunkan platform yang merevolusi cara muzik dilesenkan.”

Urus niaga dengan Pretzel ini menandakan pengambilalihan keempat Songtradr sejak pelengkapan pusingan pembiayaan Siri C pada bulan Julai 2020 yang menyaksikan kejayaan syarikat tersebut mengumpul dana sebanyak USD30 juta. Syarikat lain yang diperoleh dan berada di bawah naungan Songtradr termasuk Big Sync Music, Cuesongs dan Song Zu.

Songtradr ialah pasaran pelesenan muzik B2B terbesar di dunia yang menyediakan pencipta muzik dan pemilik hak cipta dengan penyelesaian lengkap yang didayakan teknologi untuk menguruskan hak cipta dan pengewangan di samping menyediakan pengguna muzik B2B seperti jenama, pengiklan, pembuat filem, rangkaian langganan video atas permintaan (SVOD) dan syarikat penyiaran, permainan, penstriman dan platform media sosial dengan akses muzik yang dipandu AI serta berkecekapan tinggi. https://www.songtradr.com/

Pretzel ialah perkhidmatan penstriman muzik pertama yang dilesenkan sepenuhnya untuk pencipta kandungan penstriman langsung pada platform seperti Twitch dan YouTube. Pretzel membangunkan teknologi yang menyelesaikan kerumitan pelesenan muzik pelbagai pihak sambil membayar royalti dengan cekap dan telus kepada para pemegang hak cipta. https://www.pretzel.rocks

Keywords: Art Broadcast Technology Computer/Electronics Entertainment Internet Technology Multimedia/Online/Internet Music Social Media Telecommunications Acquisitions, mergers, takeovers


ERT dan Bioclinica Menyelesaikan Penggabungan dan Menjadi Peneraju Global Ujian Klinikal Titik Akhir

PHILADELPHIA, 28 April 2021 /PRNewswire/ — ERT, peneraju global dalam penyelesaian data titik akhir klinikal, hari ini mengumumkan selesainya proses penggabungan syarikat tersebut dengan Bioclinica, sebuah syarikat teknologi dan saintifik yang terkemuka dalam pengimejan klinikal. Gabungan ini mewujudkan sebuah syarikat peneraju global dalam teknologi titik akhir ujian klinikal serta usaha sama dalam farmaseutikal dan bioteknologi terkemuka yang menyediakan teknologi terbaik, kepakaran saintifik dan terapeutik serta inovasi digital dengan fokus yang berterusan terhadap perkhidmatan pelanggan.

Urus niaga ini menggabungkan kepakaran Bioclinica dalam pengimejan, perisian e-klinikal dan penyelesaian keselamatan ubat-ubatan, dengan kepakaran ERT dalam e-COA, keselamatan jantung, pernafasan dan item boleh dipakai. Melalui penggabungan ini, ERT mengukuhkan portfolio pengumpulan data titik akhir yang paling komprehensif dan mantap dalam industri dengan penyelesaian digital bersepadu yang lebih besar di seluruh titik akhir yang penting – termasuk pengimejan, pernafasan, kardio, e-COA dengan peranti yang terhubung serta gerakan yang tepat.

Syarikat gabungan ini komited untuk bersama-sama mempercepat pelaburan utama di pasaran dalam penyelidikan dan pembangunan untuk membawakan lebih banyak teknologi titik akhir bersepadu dan menyediakan akses yang lebih luas kepada pasukan perubatan dan saintifik dalam industri. Pendekatan bersepadu ini akan meningkatkan pengalaman ujian klinikal kepada pelanggan, pesakit dan lokasi kemudahan.

“Kami teruja mengalu-alukan kerjasama dengan Bioclinica dan berharap dapat menyampaikan pencapaian ujian klinikal yang lebih hebat kepada pelanggan kami melalui penawaran bersepadu dan pelan inovasi kami yang diperluas,” kata Joe Eazor, Presiden dan Ketua Pegawai Eksekutif ERT. “Ketika kami merancang masa depan yang menyeronokkan ini bersama-sama, kami ingin memastikan bahawa perkhidmatan semasa kami diteruskan tanpa gangguan atau perubahan dan kami juga mendengar pelanggan kami dengan teliti untuk memenuhi keperluan mereka dengan lebih baik.

“Organisasi baharu kami yang digabungkan ini akan merealisasikan komitmen kami untuk mempercepat inovasi dalam persekitaran ujian klinikal yang kompleks dan bergerak pantas pada masa kini. Ini akan mendorong kami menjadi rakan kongsi yang lebih berkebolehan pada pandangan para pelanggan kami dan yang lebih penting, ia akan meningkatkan keupayaan kami untuk membantu meningkatkan kesihatan dan menyelamatkan nyawa.”

Joe Eazor ialah Ketua Pegawai Eksekutif syarikat gabungan ini dan pasukan pengurusan akan terdiri daripada gabungan para eksekutif daripada ERT dan Bioclinica.

Ketahui lebih lanjut tentang integrasi ERT dan Bioclinica dengan melayari laman web khusus penggabungan.

Tentang ERTERT (eResearch Technology) ialah sebuah syarikat teknologi dan data global yang meminimumkan ketidakpastian dan risiko dalam ujian klinikal supaya para pelanggannya dapat mengorak langkah dengan penuh keyakinan. Dengan pengalaman klinikal dan terapeutik selama hampir 50 tahun, ERT mengimbangi pengetahuan dengan visi untuk mencapai matlamat seterusnya, supaya ia boleh disesuaikan tanpa mengurangi standard.

Dikuasakan oleh platform teknologi EXPERT® syarikat, penyelesaian ERT meningkatkan pemantauan ujian, membolehkan pengoptimuman lokasi, meningkatkan penglibatan pesakit dan mengukur keberkesanan rawatan klinikal baharu sambil memastikan keselamatan pesakit. Pada tahun 2019, 75% daripada kesemua kelulusan ubat-ubatan FDA datangnya daripada kajian yang disokong oleh ERT. Syarikat farmaseutikal, bioteknologi dan organisasi penyelidikan klinikal (CRO) bergantung kepada penyelesaian ERT pada sejumlah 16,000 kajian yang merangkumi lebih daripada lima juta pesakit setakat ini. Dengan mengenal pasti risiko ujian lebih awal sebelum ia mendatangkan masalah, ERT membolehkan pelanggan menyampaikan rawatan klinikal kepada pesakit dengan cepat ─ dan dengan keyakinan.

Untuk maklumat lanjut, sila layari ert.com atau ikuti kami di LinkedIn dan Twitter.

Hubungan Media ERTTerry StanulisPengarah, Perhubungan Awam dan Pemikiran Kepemimpinanterry.stanulis@ert.com+1 (862) 288-0329

Keywords: Computer/Electronics Health Care/Hospital Medical/Pharmaceuticals Acquisitions, mergers, takeovers


Dataiku Dilancar dalam AWS Marketplace

Pelanggan AWS di seluruh dunia kini mendapat akses ke Dataiku, memberi cara yang mudah kepada syarikat-syarikat bersaiz besar dan kecil untuk memanfaatkan kuasa AI

NEW YORK, 23 Jun 2021 /PRNewswire/ — Dataiku, platform AI dan pembelajaran mesin yang terkemuka, hari ini mengumumkan bahawa ia boleh didapati dalam AWS Marketplace, katalog digital dengan beribu-ribu penyenaraian perisian daripada vendor perisian bebas yang menjadikannya mudah untuk mencari, menguji, membeli dan menggunakan perisian yang berfungsi di Amazon Web Services, Inc. (AWS). Ketersediaan ini membuka peluang kepada pelanggan AWS untuk memanfaatkan antara muka visual Dataiku yang mudah digunakan untuk membina saluran data, mempersiapkan data serta membina dan menggunakan model pembelajaran mesin di awan mereka.

Sesiapa sahaja yang memiliki akaun AWS kini boleh membeli Dataiku—peneraju bagi AI perusahaan dan penyokong pengkomputeran awan elastik—melalui akaun AWS mereka hanya dengan beberapa klik, yang dapat menghapuskan halangan kontrak baharu atau kerumitan berkaitan undang-undang apabila memulakan perjalanan mereka menuju AI perusahaan secara meluas.

“Kami percaya bahawa setiap syarikat, tidak kira sebesar atau sekecil manapun, boleh mendapat manfaat daripada produk AI/ML seperti produk kami – pelancaran dalam AWS Marketplace hanya menjadikannya lebih mudah,” kata Florian Douetteau, Ketua Pegawai Eksekutif Dataiku. “Kini, lebih banyak organisasi akan dapat memanfaatkan AI untuk mengautomasikan proses perniagaan penting, membolehkan pelanggan membuat keputusan yang lebih bijak dan lebih pantas serta menyampaikan pengalaman pelanggan yang lebih baik.”

Pelanggan yang menggunakan Dataiku melalui AWS mempunyai akses lancar ke data yang disimpan di AWS dengan akses baca dan tulis ke Amazon Simple Storage Service (Amazon S3) dan perkhidmatan SQL terurus. Akses ini membolehkan pengguna untuk menskalakan saluran data dan proses pembelajaran mesin secara mudah dengan memanfaatkan kluster pengkomputeran seperti Amazon EMR dan Amazon Elastic Kubernetes Service (Amazon EKS), sama ada melalui komponen visual atau bahasa pengekodan pilihan; menghubungkan, memvisualisasikan, mentransformasikan dan menganalisis set data menggunakan Amazon Redshift dengan resipi visual atau kod SQL tersuai; dan membina, menggunakan dan mengurus model serta titik akhir Amazon SageMaker secara kolaboratif daripada Dataiku. Pelanggan juga boleh memanfaatkan AWS Machine Learning Services dengan mudah untuk memasukkan visi komputer atau analitik teks dengan lancar ke dalam projek-projek Dataiku mereka.

Seni bina tolak-turun dan integrasi elastik Dataiku memanfaatkan sumber pengkomputeran awan natif untuk menolak turun kerja ke sumber pengkomputeran awan seperti Spark serta Kubernetes dan juga meningkatkan dan menurunkan kelajuan sumber pengkomputeran secara automatik untuk persediaan data, pembinaan model dan tugas penskoran model yang diatur di Dataiku agar pelanggan hanya membayar apa yang mereka perlukan.

AWS Marketplace ialah katalog digital dirancang dengan teliti yang membolehkan pelanggan mencari, membeli, menggunakan dan mengurus perusahaan, data dan perkhidmatan pihak ketiga. Ia termasuk beribu-ribu penyenaraian perisian dan memudahkan pelesenan serta perolehan perisian dengan pilihan harga yang fleksibel dan juga pelbagai kaedah penggunaan.

Ketahui lebih lanjut mengenai Dataiku dalam AWS Marketplace di sini.

Dataiku ialah salah satu platform AI dan pembelajaran mesin yang terkemuka di dunia, menyokong ketangkasan dalam usaha data organisasi melalui AI yang bersifat kolaboratif, elastik dan bertanggungjawab, kesemuanya pada skala perusahaan. Beratus-ratus syarikat menggunakan Dataiku untuk menyokong operasi perniagaan penting mereka dan memastikan agar mereka kekal relevan dalam dunia yang berubah-ubah, termasuk model yang mendorong pengesanan penipuan, pencegahan pulangan pelanggan, penyelenggaraan prediktif, pengoptimuman rantaian bekalan dan banyak lagi. Dataiku dibina untuk syarikat-syarikat yang ingin mendemokrasikan AI dalam seluruh organisasi mereka, membawa ketangkasan dan kesiapsiagaan kepada perniagaan melalui penggunaan data oleh semua individu bermula daripada penganalisis hinggalah saintis data.

Keywords:  Computer Networks Computer/Electronics Telecommunications New products/services


Perintah Mahkamah Ke Atas Senior Halang Pengimportan Pemisah Bateri Ke United Kingdom Dilanjutkan

CHARLOTTE, Carolina Utara, 29 Mei 2020 /PRNewswire/ — Ekoran daripada kebenaran oleh mahkamah United Kingdom (UK) pada 7 Mei 2020 berhubung injunksi interim ke atas Shenzhen Senior Technology Material Co., Ltd. (Senior) sebagaimana yang dimohon oleh Celgard, LLC (Celgard), subsidiari Polypore International, LP (Polypore), hal ini dikembalikan ke mahkamah UK pada 21 Mei 2020. Perintah baharu mahkamah ini meneruskan pelaksanaan injunksi interim sementara menunggu perbicaraan substantif selanjutnya yang akan diadakan pada tarikh yang dipersetujui antara 29 Jun dan 10 Julai 2020. Senior menyerahkan surat rasmi kepada Hakim bagi memaklumkan aku janji rasminya kepada mahkamah UK. Celgard berhasrat untuk meneruskan injunksi melalui perbicaraan kes rahsia perdagangannya ke atas Senior pada perbicaraan yang seterusnya.

Pada 30 April 2020, Celgrad memfailkan permohonan untuk injunksi segera ke atas Senior di Mahkamah Tinggi Keadilan di London, England. Pada 7 Mei, secara ex parte, mahkamah UK membenarkan injunksi interim bagi menghalang Senior daripada mengimport pemisah bateri tertentu ke UK.

Terdahulu pada 2 Mac, Celgard memfailkan Aduan ke atas Defendan-defendan Shenzhen Senior Technology Material Co. Ltd. (Senior-China), Shenzhen Senior Technology Material Co. Ltd. (US) Research Institute (Senior-California), Xiaomin (Steven) Zhang, Sun Town Technology, Inc., Global Venture Development, LLC dan Global Venture Development, Inc. (secara keseluruhannya, Global Venture) (secara keseluruhannya, Defendan-defendan WDNC) di Mahkamah Daerah A.S. untuk Daerah Barat California Utara (WDNC) atas penyalahgunaan rahsia perdagangan, amalan perdagangan yang tidak jujur dan mengelirukan serta persaingan tidak adil, konspirasi awam, pengayaan tak patut dan penukaran.

Di samping itu, Celgard memfailkan Aduan Pindaan Kedua ke atas Defendan-defendan Shenzhen Senior Technology Material Co. Ltd. (US) Research Institute (Senior-California), Farasis Energy USA, Inc., Farasis Energy, Inc., Farasis Energy (Gan Zhou), Inc. dan Farasis Energy (Gan Zhou) Co., Ltd. (secara keseluruhannya, Farasis), Sun Town Technology, Inc., Global Venture Development, LLC dan Global Venture Development, Inc. (secara keseluruhannya, Global Venture) (secara keseluruhannya, Defendan-defendan NDCA) atas pelanggaran paten, kemungkiran kontrak dan kemungkiran waad tersirat berniat baik dan urusan yang adil di Mahkamah Daerah A.S. untuk Daerah Utara California (NDCA).

Aduan WDNC mendakwa bahawa Defendan-defendan WDNC, termasuk bekas pekerja Celgard, Xiaomin (Steven) Zhang, yang kini merupakan Ketua Pegawai Teknologi Senior-China yang menukar namanya kepada Bin Wang atas permintaan Senior-China, menyalahgunakan dengan sengaja dan menyalahi undang-undang rahsia perdagangan serta maklumat sulit Celgard dan terus berbuat demikian. Beberapa pencabulan undang-undang yang lain juga turut didakwa.

Aduan Pindaan Kedua NDCA mendakwa Defendan-defendan NDCA melanggar Paten Keluaran Semula Amerika Syarikat Celgrad RE47,520 (paten ‘520), dahulunya Paten Amerika Syarikat 6,432,586 (paten ‘586), ke atas pemisah bersalut seramik dan Paten Amerika Syarikat Celgard No. 6,692,867 (paten ‘867), ke atas pemisah polipropilena serta beberapa pencabulan undang-undang dan pelanggaran lain. Lihat Siaran.

Pada Disember 2019, Celgard memfailkan Aduan Pindaan Pertama di NDCA yang menambah kepada saman tersebut Defendan-defendan Farasis, Sun Town dan Global Venture. Lihat Siaran.

Pada September 2019, Celgard memfailkan saman ke atas Senior yang menjual pemisah di seluruh dunia yang dihasilkan oleh mereka di Shenzhen, China. Aduan oleh Celgard mendakwa Senior telah melanggar paten ‘520 dan ‘867 A.S. Celgrad ke atas pemisah bersalut seramik dan pemisah polipropilena dan melesapkan dan menyalahgunakan rahsia perdagangan dan maklumat sulit Celgard secara menyalahi undang-undang, antara pencabulan lain dan menuntut ganti rugi terhadap kerosakan. Lihat Siaran.

Pada September 2019, Celgard berjaya menyelesaikan tuntutan mahkamah pelanggaran paten ke atas Targray International. Lihat Siaran. Celgard juga berjaya menyelesaikan dua saman pada bulan Jun 2019 ke atas MTI Corporation. Lihat Siaran.

Lanjutan efektif injunksi interim ini dan keputusan yang berjaya bagi kes-kes Targray dan MTI mengukuhkan lagi integriti harta intelek (IP) Celgard berhubung pemisah bersalut dan tidak bersalut untuk bateri ion-litium. Celgard akan terus menghalang eksploitasi yang tidak adil terhadap teknologi dan IPnya bagi melindungi aset serta pelanggannya.

Celgard mengkhusus dalam membran mikroliang proses kering bersalut dan tidak bersalut yang digunakan sebagai pemisah yang merupakan komponen utama bateri ion-litium. Teknologi pemisah bateri Celgard adalah penting untuk prestasi bateri ion-litium untuk kenderaan pemanduan elektrik, sistem penyimpanan tenaga dan aplikasi-aplikasi lain.

Celgard, LLC ialah subsidiari milik penuh Polypore International, LP, sebuah Syarikat Asahi Kasei.

Polypore ialah syarikat bertaraf global yang mempunyai kemudahan di sembilan negara yang mengkhusus dalam membran mikroliang yang digunakan dalam kenderaan elektrik dan nanoelektrik, sistem penyimpanan tenaga dan aplikasi khusus. Kunjungi www.celgard.com dan www.polypore.com.

Keywords: Chemical Computer/Electronics Electrical Utilities Utilities Legal issues Patent Law


iPhone Boleh Lipat Bakal Gantikan iPad Mini?

Menurut laporan GSMArena, Apple akhirnya dapat menggantikan barisan produk iPad mini  dengan iPhone yang boleh dilipat dan iPhone yang dapat dilipat akan menyokong input stylus.

Menurut laporan, ukuran layar iPhone yang dapat dilipat adalah antara 7.3 inci dan 7.6 inci, menggunakan skema lipatan clamshell, yang bermaksud bahawa telefon ini mungkin serupa dengan Samsung Z Filp. Dalam laporan awal, iPhone yang dilipat akan diluncurkan pada bulan September 2022 paling awal, tetapi sekarang ada berita bahawa kali ini dapat ditunda ke 2023.

Tetapi GSMArena juga menunjukkan dalam laporan bahawa walaupun Apple akhirnya tidak akan mengganti lini produk mini iPad dengan iPhone yang dapat dilipat, ia mungkin membatalkannya dengan alasan lain. Dengan pengurangan bingkai tablet secara berterusan dan peningkatan nisbah skrin-ke-badan.

Kembali ke iPhone yang boleh dilipat, telefon skrin lipat ini kemungkinan besar tidak akan tersedia dalam jangka masa pendek, dan memerlukan sedikit masa untuk Apple meningkatkan pengalaman menggunakan produk skrin lipat sebelum membawa produk berkaitan ke pasaran.


Reviu Eksklusif: Moto Z² Play – Hadir Bersama Moto Mod Baharu

Akhirnya Moto Z² Play telah dilancarkan secara rasmi di pasaran tempatan yang membawa spesifikasi yang berbeza berbanding sebelum ini dari segi reka bentuk, kapasiti memori, kamera dan juga bateri. Di samping itu, beberapa aksesori modular baharu Moto Mods juga turut diperkenalkan.

Rekaan yang berbeza berbanding model terdahulu melihatkan perubahan kedudukan garisan antena dan sensor pengimbas cap jari, selain mengekalkan saiz paparan IPS 5.5 inci 1080P HD penuh di depan. Bukan itu sahaja, lensa penggambaran dan kapasiti bateri yang direndahkan masih berbaloi untuk dimiliki.

Dari segi paparan skrin, Moto Z² Play masih mengekalkan paparan skrin Super AMOLED berukuran 5.5 inci sama pada model sebelum ini. Malah sokongan beresolusi 1080 x 1920 piksel sudah cukup untuk menjanjikan tahap keterangan yang baik, dan juga paparan imej yang berkualiti terutamanya ketika berada di bawah cahaya matahari.

Bahagian bawah skrin telah menempatkan satu sensor pengimbas cap jari dengan rekaan mirip seperti butang Home jenis capacitive.

Kami sememangnya agak mengagumi kepantasan sensor ini kerana anda boleh terus mengaktifkan paparan skrin apabila peranti dalam mod sleep. Malah sentuhan selama beberapa saat pada sensor ini membolehkan skrin dimatikan.

Berbeza dengan rekaan kamera utama generasi sebelum ini, Moto Z² Play menampilkan kemasan kamera utama yang telah diperbaharui rekaannya.

Walaupun dibekalkan dengan lensa beresolusi direndahkan kepada 12 Megapiksel berbanding 16 Megapiksel sebelum ini, bahagian atasnya telah disediakan dengan Dual Real Tone Flash.

Bahagian atas kerangka telah menempatkan satu slot kad yang perlu diakses menggunakan pin yang disediakan dalam pakej pembelian.

Apa yang menariknya tentang slot kad Moto Z² Play ini, ia menampilkan dua slot kad bersaiz nano dan juga satu slot kad microSD yang berasingan, bukannya jenis hibrid seperti kebanyakan peranti lain.

Jika sisi kiri kerangka tidak dilengkapi dengan sebarang butang, sisi kanannya pula disediakan dengan dua butang kawalan fizikal iaitu butang melaras volume dan juga butang kuasa.

Bagi membolehkan anda membezakan kedua-dua butang ini dengan lebih mudah tanpa melihatnya, butang kuasa memiliki tekstur pada permukaannya.

Seperti biasa, bahagian bawah kerangka menempatkan satu port microUSB dan juga port 3.5mm audio jack.

Menariknya, Moto Z² Play telah dilengkapi dengan port terbaru jenis USB Type-C yang menjadi tren pada peranti kelas atasan masa kini. Lebih istimewanya, port USB ini juga turut menyokong fungsi USB OTG.

Salah satu fungsi menarik yang tersedia yang dimiliki oleh Moto Z² Play pastinya lensa penggambarannya. Walaupun hanya resolusinya telah direndahkan kepada 12 Megapiksel berbanding 16 Megapiksel sebelum ini, ia masih menawarkan hasil gambar yang cantik terutamanya di kawasan gelap.

Malah dengan adanya sokongan dual auto fokus, dua LED flash dan juga aperture f/1.7, ia memastikan hasil gambar yang lebih terang dan dalam masa yang sama mengurangkan isu noise.

Manakala bagi yang gemar berswafoto pula, Moto Z² Play telah dibekalkan lensa hadapan beresolusi 5 Megapiksel dengan dual LED flash serta sokongan mod Beautification yang boleh dilaras mengikut kehendak pengguna.

Sama seperti fungsi ‘Raise to Wake’ pada iPhone yang membolehkan paparan skrin diaktifkan apabila peranti diangkat, fungsi ‘Moto Display’ pada Moto Z² Play juga menawarkan fungsi yang sama. Tetapi lebih menariknya, selain daripada kaedah mengangkat peranti untuk melihat masa ataupun notifikasi, anda juga boleh mengaktifkan paparan skrin dengan menggerakkan peranti tersebut.

Tidak cukup dengan itu, anda juga boleh terus mengawal notifikasi yang diterima dengan meleretkan ikon notifikasi ke atas untuk mengakses notifikasi tersebut, atau meleretkannya ke bawah untuk menyingkirkannya, dan juga meleretkannya sama ada ke kiri atau ke kanan untuk mengabaikannya buat sementara waktu.

Fungsi ‘Moto Actions’ membantu anda untuk menggunakan pergerakan pada peranti sebagai akses pantas terhadap fungsi dan juga tindakan ke atas peranti.

Terdapat enam kaedah kawalan disediakan seperti berikut:-

One button nav – Anda boleh menggunakan sensor pengimbas sebagai butang kawalan tipikal Android iaitu meleretkan jari ke kiri untuk Back, meleretkan jari ke kanan untuk Recent Apps, dan sentuh sekali untuk Home.

Chop Twice for Flashlight – Pegang peranti dan buat gerakan seperti memotong sebanyak dua kali untuk mengaktifkan lampu flash dan juga menutupnya samada dalam mod sleep ataupun standby.

Twist for Quick Capture – Pegang peranti dan pusingkan tangan anda sebanyak dua kali untuk mengaktifkan kamera ketika berada dalam mod sleep.

Swipe to shrink screen – Kini anda boleh mengaktifkan mod one-handed bagi membolehkan anda menggunakan peranti dengan menggunakan sebelah tangan. Untuk mengakses fungsi ini, anda hanya perlu meleretkan jari dari bawah ke atas skrin.

Pick up to stop ringing – Apabila fungsi ini diaktifkan, anda boleh mematikan nada dering apabila panggilan diterima dan mengaktifkan getaran dengan kaedah mengangkat peranti tersebut.

Flip for Do Not Disturb – Anda boleh meletakkan permukaan skrin ke bawah sekiranya tidak mahu diganggu kerana fungsi ini akan mematikan bunyi apabila anda menerima notifikasi ataupun panggilan masuk.

Anda bercadang ingin membeli peranti terbaru dengan bajet di bawah RM 2,000?! Perkara utama yang sering dilakukan oleh pengguna sudah tentunya dengan membandingkan beberapa model yang dijual pada harga yang setanding di pasaran.

Jadi bagi membantu pengguna di luar sana untuk membuat keputusan, kami telah membandingkan Moto Z² Play dengan beberapa model yang juga dijual pada harga RM1,999 seperti berikut…

PENDAPAT: Tidak dinafikan lagi bahawa keupayaan prestasi pemproses Qualcomm Snapdragon 626 yang disokong oleh Moto Z² Play boleh dianggap agak baik secara keseluruhannya dan setanding jika dibandingkan dengan pesaingnya yang lain di pasaran. Apa yang pasti sokongan pemproses ini menjanjikan penggunaan tenaga yang lebih efisien dan sesuai untuk anda yang gemarkan memainkan permainan mudah alih.

Walaupun hanya dibekalkan dengan bateri berkapasiti 3000mAh, Moto Z² Play telah dilengkapi dengan teknologi Power Battery saver. Fungsi ini mampu menjimatkan bateri telefon pintar ini dan masa penggunaan yang agak panjang berbanding dengan penggunaan biasa.

Lebih menariknya, masa mengecas juga terasa jauh lebih pantas dengan adanya sokongan pengecas pantas yang dikenali sebagai TurboPower yang mampu mengecas dari 0% hingga 100% dalam masa kurang daripada 2 jam sahaja.

Beralih kepada aksesori modular, Moto Mods baru didatangkan dalam 4 jenis seperti:

Sekiranya anda bercadang untuk memiliki smartphone baru dengan bajet harga lebih kurang RM2000, pemilihan Moto Z² Play masih boleh dipertimbangkan. Menawarkan spesifikasi yang terkini, telefon pintar ini hadir dengan kerangka logam kukuh dan kelihatan premium, ditambah dengan menggunakan port Type-C yang menjadi tren telefon pintar kelas atasan hari ini.

Lebih istimewanya, walaupun menyokong kapasiti bateri yang masih dianggap kecil, ia hadir bersama sokongan pengecasan pantas yang dikenali sebagai TurboPower. Malah kehadiran lensa penggambaran 12 Megapiksel masih menghasilkan gambar yang cantik, setanding dengan Moto Z² Play yang dilengkapi penggambaran utama beresolusi 16 Megapiksel. Jika anda sangat mementingkan kualiti penggambaran yang sangat baik, Moto Z² Play berbaloi untuk dimiliki!

Selain itu, ia juga menampilkan sokongan dua slot kad SIM dan juga satu slot kad microSD yang berasingan. Namun begitu, Moto Z² Play masih memiliki kekurangan sebagai sebuah peranti kelas atasan seperti paparan skrin dengan saiz bezel yang agak besar, tidak seperti kebanyakan peranti lain yang mula menerapkan rekaan bezel yang nipis. Malah ia juga menampilkan rekaan permukaan lensa yang besar dan timbul dari panel belakangnya.


ECOVACS ROBOTICS Pecah Rekod Jualan

ECOVACS ROBOTICS, merupakan peneraju dalam robotik kediaman berkata kemuncak jualan ketika musin percutian kini bermula yang pastinya menunjukkan peningkatan pembelian secara atas talian pada Black Friday dan 11.11 yang juga dikenali sebagai Single Day.

Perkara ini merupakan antara indikator pengembangan secara global untuk ECOVACS yang mana memperlihatkan mereka berada di kedudukan ketiga dalam pasaran Robotik dunia. Di Amerika Syarikat, ECOVACS telah berkoloborasi bersama peruncit-peruncit besar untuk meningkatkan jualan dan pada awal Mei lalu, ECOVACS telah melancarkan jualan APAC dan hub pemasaran di Hong kong. Sementara pada September, syarikat tersebut memperkenalkan inovasi terkini teknologi AI untuk robot pembersihan lantai di IFA 2018 di Berlin.

ECOVACS pastinya komited untuk meluaskan pasarannya secara global apabila telah menunjukkan hasil yang menakjubkan pada Black Friday di seluruh dunia apabila DEEBOT N79S menjadi robot vakum pembersih terlaris di pasaran antarabangsa. Di Amerika Syarikat, ECOVACS mencapai kejayaan yang membanggakan di dalam jualan omni-channel yang mana mencatatkan pertumbuhan jualan 100 peratus ketika tempoh Black Friday 2018.

Di Eropah, pelanggan di Jerman, Sepanyol Itali, perancis dan UK memilih DEEBOT OZMO 930, yang mana dilengkapi dengan teknologi pemetaan dan sedutan yang berkuasa dan keupayaan mengemop yang memperlihatkan robot tersebut mendominasi tempat teratas bagi kategori pemetaan robot vakum di pasaran. DEEBOT N79 merupakan satu lagi kejayaan apabila di Jepun ia merupakan jualan terbaik Amazon bagi kategori produk vakum robot.

Di Malaysia, ECOVACS ROBOTICS merupakan jenama kedua terbaik bagi kategori perkakas rumah ketika jualan Lazada 11.11. DEEBOT OZMO600 mencatatkan jualan terbaik bagi model pembersih vakum robot pada jualan Single Days.

Bagi meraikan kejayaan yang telah dicapai, ECOVACS ROBOTICS akan menyertai pada jualan Lazada 12.12 dari 10 sehingga 12 Disember 2018. Promosi – promosi yang menarik termasuklah:

Bagi yang terlepas jualan 11 November lalu, ini merupakan peluang terakhir anda untu membeli barangan pada harga yang murah.Layari laman sesawang Lazada untuk mendapatkan promosi-promosi terkini.


ASUS Perkenal Barisan Produk Baharu Dengan Pemproses AMD – Harga Bermula RM2,199

ASUS sememangnya terkenal sebagai sebuah jenama yang hadir dengan penawaran komputer riba bersama binaan dan spesifikasi terbaik. Hari ini, ASUS telah pun memperkenalkan barisan produk baharu mereka yang dibina dengan kombinasi AMD + NVIDIA. Senarai produk tersebut adalah seperti berikut :


Kamera Samsung Galaxy S9+ Mendahului Carta DxOMark Paling Atas

Kemunculan Samsung Galaxy S9 berjaya menarik perhatian ramai sejak ia dilancarkan pada awal minggu ini. Oleh itu, DxOMark hari ini telah mengemas kini carta skor kamera mudah alih dengan menunjukkan Samsung Galaxy S9+ berada di kedudukan paling atas setakat ini.

Berdasarkan carta yang dikeluarkan, Samsung Galaxy S9+ telah mendapat skor sebanyak 99 sekaligus meninggalkan Google Pixel 2 XL dan iPhone X di nombor dua dan ketiga. Ini menunjukkan jabatan kamera pada peranti Samsung terbaru benar-benar berjaya dalam merakam gambar meliputi kontras, warna, autofokus, dan juga video.

Melalui ujian yang dijalankan DxOMark, kamera pada peranti ini sangat cemerlang dalam melakukan zoom sehingga 4x walau bagaimanapun, untuk penggambaran bokeh ia menerima skor yang rendah.

Apa yang unik mengenai sistem kamera Samsung Galaxy S9+ ialah fungsi aperture boleh-laras f/2.4 dan f/1.5. Menerusi teknologi ini, Galaxy S9 / S9+ dinobatkan sebagai telefon pintar yang pertama di dunia yang mengenakannya.


Had Kelajuan Unifi Basic Ditambah Kepada 512kbps Selepas Data Habis Digunakan

Jika dahulu, pengguna Unifi Basic akan mengalami pengurangan had kelajuan internet kepada 128kbps selepas kehabisan data. Namun segalanya berubah apabila pihak TM telah meningkatkan had kelajuan kepada 512kbps selepas kuota 60GB habis digunakan.

Dalam pada itu, TM turut menawarkan data tambahan yang mana ia boleh dibeli oleh pengguna Unifi Basic. Hal ini akan membenarkan mereka menggunakan internet dengan kelajuan seperti biasa walaupun data sudahpun habis.

Bayaran untuk menambah data tambahan juga sangat berpatutan yang mana 1GB data tambahan boleh dibeli dengan harga RM10, manakala 5GB dengan harga RM20. Bagi data tambahan sebanyak 20GB, pengguna perlu membayar RM40.

Selain itu, pihak TM turut menawarkan pakej hujung minggu yang mana pengguna perlu membayar hanya RM50.


Percuma Huawei Y7 Prime Dengan Pelan Pascabayar Digi 78

Selaku jenama telefon pintar kedua terbesar di Malaysia, Huawei Malaysia telah berkolaborasi dengan telco tempatan iaitu Digi dalam menawarkan tawaran akhir tahun menarik untuk para pelanggannya. Kini pelanggan yang berdaftar dengan pelan pascabayar Digi 78, mereka akan turut menerima model Huawei Y7 Prime secara percuma. Sebagai rujukan, Huawei Y7 Prime yang dilancarkan pada Julai tahun ini dijual pada harga pasaran RM999.

Kini dengan komitmen sebanyak RM78 sebulan, pelanggan akan menerima Huawei Y7 Prime tanpa sebarang kos tambahan dengan peruntukan kuota Internet sebanyak 12GB (6GB setiap hari dan 6GB hujung minggu). Malah mereka juga berupaya membuat panggilan tanpa had ke semua rangkaian secara percuma. Tawaran ini boleh didapati di semua kedai Digi berhampiran anda mulai hari ini.


Reviu Eksklusif: Honor 8, Rekaan Memukau dengan Dwi Kamera

Honor merupakan satu jenama yang masih lagi baru jika dibandingkan dengan jenama besar yang lain di pasaran. Namun begitu, kemunculan jenama ini sememangnya perlu diberi perhatian kerana jelas dapat dilihat bahawa Honor telah melalui satu transformasi yang agak drastik jika dibandingkan dengan pesaingnya yang lain di pasaran.

Salah satu daripada transformasi tersebut adalah dari segi penampilan kerangkanya, di mana pada awal kemunculannya ia tampil dengan rekaan yang diperbuat daripada plastik dan kemudiannya telah diperbaiki dengan penggunaan kerangka logam sepenuhnya. Kini dengan kemunculan terbaru Honor 8, nampaknya ia telah beralih pula kepada kerangka yang diperbuat daripada kaca yang kelihatan sangat premium dan elegan. Malah ia juga turut dilengkapi dengan keupayaan penggambaran dwi kamera yang menjanjikan hasil gambar yang lebih baik.

PLATFORM
• Android 6.0 Marshmallow
• EMUI 4.1

SLOT KAD
• Dual SIM Dual 4G Standby
• Slot 1 : nanoSIM
• Slot 2 : microSIM / microSD

DIMENSI
• 145.5 x 71.0 x 7.45mm
• 153g

PAPARAN
• 5.2 inci LTPS
• 1080 x 1920 piksel (423 ppi)
• Nisbah skrin-ke-kerangka 72.5%
• Kontras 1500:1
• NTSC 96%

KAMERA UTAMA
• Dual 12 Megapiksel
(Monokrom + Warna)
• Aperture f/2.2
• Saiz piksel 1.4 µm
• Laser Auto Focus
• Dual Tone LED Flash
• Mod Kamera:
Pro, Beauty, Pro video, Beauty video,          Good food, Panorama, HDR, Night shot,     Light painting, Time-lapse, Slow-mo,           Watermark, Audio note, Document scan

KAMERA DEPAN
• 8 Megapiksel
• Aperture f/2.4
• Mod Kamera:
Beauty, Panorama, Video, Beauty video,     Time-lapse, Watermark, Audio note

PEMPROSES
• HiSilicon Kirin 950 (64-bit)
• Quad Core 2.3GHz Cortex-A72 +
Quad Core 1.8GHz Cortex-A53 +
i5 co-processor
• 16 nm FinFET Plus
• Mali-T880 MP4 @ 900MHz

MEMORI
• Memori Dalam: 32GB/64GB
• RAM: 4GB
• microSD: sehingga 128GB

SAMBUNGAN
• WiFi 802.11 a/b/g/n/ac
• Bluetooth 4.2
• USB Type-C 2.0
• NFC
• Inframerah
• 3.5mm Audio Jack
• GPS/AGPS/GLONASS

BATERI
• 3000 mAh Lithium Polymer
• Teknologi Pengecas Pantas (9V/2A)
• Masa Menunggu: sehingga 360 jam
• Masa Berbual 2G: sehingga 28 jam
• Masa Berbual 3G: sehingga 15 jam
• Masa berbual VoLTE: sehingga 11 jam
• Masa penstriman video: sehingga 9 jam
• Masa mendengar muzik: sehingga 24 jam

SENSOR
• Fingerprint Sensor
• Accelerometer
• Ambient Light Sensor
• Proximity Sensor
• Compass
• Gyroscope
• Hall Sensor

Untuk pengetahuan anda, Honor 8 telah diperkenalkan dalam dua variasi dengan sokongan memori dalaman berbeza iaitu 32GB ataupun 64GB. Walau bagaimanapun, kedua-duanya tampil dengan sokongan RAM yang sama iaitu 4GB.

Berikut adalah harga jualan bagi kedua-dua model Honor 8 untuk pasaran tempatan:

Bagi membezakan antara kedua-dua variasi berbeza ini, Honor telah menggunakan warna kerangka berbeza. Apa yang pasti kesemua warna yang ditampilkan oleh Honor 8 sememangnya kelihatan sangat menarik.

A) Dwi Kamera & Pengimbas Cap JariInfo: Honor 8 telah dilengkapi dengan dua buah lensa kamera beresolusi 12 Megapiksel dengan sokongan lampu LED dua tona dan juga Laser Auto Focus yang menjanjikan masa fokus yang jauh lebih pantas. Di bahagian bawah lensa pula telah disediakan dengan sensor pengimbas cap jari yang akan mengaktifkan paparan skrin sebaik sahaja disentuh walaupun ia berada dalam mod standby.

B) Butang Volume & PowerInfo: Pada sisi kanan, terdapat dua buah butang fizikal berasingan iaitu butang Volume dan juga butang Power yang juga berfungsi sebagai butang Lock. Bagi memudahkan anda untuk membezakan di antara kedua-dua butang yang diperbuat daripada logam ini, Honor telah memberikan sentuhan berbeza pada butang Power dengan kemasan jalur halus.

C) USB Type-CInfo: Buat pertama kalinya Honor telah memperkenalkan port USB Type-C pada peranti keluarannya dengan kemunculan Honor 8. Sokongan port jenis ini sememangnya sangat dialu-alukan memandangkan ia telah menjadi trend bagi kebanyakan pengeluar terutamanya pada peranti high-end keluaran mereka.

D) Lensa DepanInfo: Pada bahagian atas paparan skrin, seperti biasa ia telah menempatkan sebuah lubang earpiece, Light sensor dan juga lensa kamera depan beresolusi 8 Megapiksel. Lebih menariknya, di dalam lubang earpiece turut menempatkan sebuah lampu LED yang hadir dengan sokongan warna yang berbeza.

Info: Selain daripada penggunaan warna yang sangat menarik, penampilan panel depannya kelihatan lebih premium dan menyerlah dengan sokongan paparan skrin jenis 2.5D. Bahkan saiz bezel pada sisi skrin juga tampil sangat nipis menjadikan Honor 8 seolah-olah tidak memiliki bezel.

F) Lubang Speaker, Mikrofon & Port AudioInfo: Bersebelahan dengan port USB boleh ditemui sebuah speaker mono dengan kemasan sebanyak 7 lubang yang ditebuk pada kerangka logam. Untuk pengetahuan anda, salah satu daripada lubang speaker itu juga sebenarnya turut menempatkan lubang mikrofon pada Honor 8.

Info: Sebagaimana kebanyakan smartphone premium yang terdapat di pasaran, Honor 8 turut menempatkan port 3.5mm audio jack pada bahagian bawah kerangkanya. Dengan ketebalan kerangka hanya 7.45mm, kedudukan port audio ini telah diletakkan pada sudut yang agak baik secara keseluruhannya.

G) Slot KadInfo: Dengan hanya satu slot, Honor 8 boleh menyokong dua kad SIM pada satu-satu masa dengan fungsi Dual SIM Dual 4G Standby yang mana slot 1 hadir dengan kad jenis nanoSIM dan slot 2 pula tampil dengan kad jenis microSIM. Tetapi sekiranya anda hanya memiliki satu kad SIM, slot 2 jenis hibrid ini juga sebenarnya boleh digunakan sebagai slot kad microSD dengan sokongan sehingga 128GB.

Tidak dinafikan lagi Honor sememangnya sangat bijak dalam mengoptimumkan penggunaan sensor pengimbas cap jari. Ini jelas dapat dilihat pada sokongan pelbagai fungsi tambahan menggunakan kaedah leretan dan sebagainya untuk mengawal smartphone. Dengan Honor 8, sensor tersebut telah diperbaharui rekaannya apabila ia juga sebenarnya merupakan sebuah butang fizikal yang dikenali sebagai Smart Key. Sebagaimana nama yang digunakannya, butang ini menawarkan cara berbeza untuk mengakses fungsi pintas seperti lampu suluh, rakaman audio serta screenshot ataupun membuka aplikasi.

Mengikuti trend pengeluar smartphone yang lain, Honor 8 juga telah dilengkapi dengan port USB Type-C. Tidak dinafikan mungkin masih ramai di antara pengguna di luar sana yang agak skeptikal untuk menggunakan port USB terbaru ini, tetapi untuk pengetahuan anda port sebegini menawarkan banyak kelebihan seperti penghantaran data yang lebih pantas, sambungan kabel dari mana-mana arah, proses mengecas lebih cepat, berupaya menyokong paparan 4K dan banyak lagi.

#3. Efek Cahaya pada Panel Belakang

Penggunaan panel belakang yang diperbuat daripada kaca jenis 2.5D pada Honor 8 ini telah berjaya menyerlahkan penampilan fizikalnya. Apa yang lebih menariknya, panel belakang Honor 8 akan menghasilkan biasan cahaya yang sangat menarik apabila terkena pancaran cahaya kerana panel belakangnya diperbuat daripada 15 lapisan kaca. Berdasarkan kepada pengalaman editor sepanjang menggunakan smartphone ini, hampir semua rakan-rakan yang melihat Honor 8 telah mengakui akan kecantikan rekaannya terutamanya apabila digunakan di dalam pencahayaan yang terang.

Tidak dinafikan mungkin ada di antara pengguna di luar sana yang kurang menggemari bingkai hitam yang terdapat di sekeliling paparan skrin pada peranti Huawei mahupun Honor. Kehadiran saiz bingkai hitam yang agak lebar ini sedikit sebanyak kelihatan agak menjengkelkan, terutamanya apabila paparan skrin memaparkan imej latar berwarna cerah. Buat pertama kalinya, Honor 8 telah menjadi model pertama yang hadir dengan paparan skrin yang boleh dikatakan tidak lagi memiliki bingkai hitam di sekelilingnya.

Walaupun dioperasikan dengan Android 6.0 Marshmallow, tidak dapat dinafikan lagi bahawa antaramuka EMUI 4.1 sebenarnya tidak begitu banyak berbeza jika dibandingkan dengan antaramuka EMUI 4.0 sebelum ini. Oleh itu editor hanya akan berkongsi dengan anda antara fungsi serta ciri-ciri baru atau menarik yang boleh anda akses pada Honor 8.

Isu bahaya cahaya biru yang dipancarkan oleh paparan skrin smartphone sememangnya sudah lama diperkatakan. Menyedari akan isu tersebut, Honor telah memperkenalkan fungsi penapis cahaya biru tersebut dengan penyediaan mod khas yang dikenali sebagai ‘Eye Comfort’ pada Honor 8. Apabila anda mengaktifkan mod ini, secara automatik paparan skrin akan dipaparkan dalam warna yang kelihatan agak kekuningan.

Cara Pengaktifan:
Settings → Display → Eye Comfort

Setiap individu memiliki citarasa yang berbeza dan ini juga termasuklah suhu warna yang akan dipaparkan oleh skrin. Jadi dengan mudah anda boleh melaras suhu warna yang dirasakan paling sesuai dengan adanya menu ‘Color temperature’. Secara asasnya, terdapat tiga pilihan untuk anda pilih iaitu Default, Warm dan Cold, tetapi anda juga sebenarnya boleh melaras secara manual suhu warna mana yang hendak digunakan dengan menyentuh simbol bulat pada bebola warna yang disediakan.

Cara Pengaktifan:
Settings → Display → Color Temperature

Pastinya ramai di antara anda yang sangat mementingkan aspek sambungan Internet dengan sokongan rangkaian 4G LTE. Namun begitu, mungkin ada juga pengguna yang tidak begitu gemar menggunakan rangkaian 4G atas sebab mahu menjimatkan penggunaan kuota data Internet atau atas sebab ingin mengelakkan penggunaan tenaga bateri yang banyak. Jadi anda bebas menutup atau mengaktifkan sambungan 4G dengan mudah melalui penyediaan menu khas.

Cara Pengaktifan:
Settings → More… → Enable 4G

Selain berfungsi untuk mengakses smartphone menggunakan sensor pengimbas cap jari, ‘Fingerprint ID’ juga turut menawarkan fungsi tambahan lain yang sangat praktikal seperti mengambil gambar, menjawab panggilan, menghentikan jam penggera, memaparkan panel notifikasi dan juga melayari koleksi gambar. Apa yang menariknya, ia boleh dikawal dengan mudah dengan menggunakan kaedah leretan ataupun sentuhan pada sensor tersebut.

Cara Pengaktifan:
Settings → Fingerprint ID

Paparan SkrinKesimpulan: Jika dibandingkan dengan Huawei P9, kualiti paparan skrin Honor 8 tampil lebih baik secara keseluruhannya. Ini jelas dapat dilihat pada tahap keterangan maksimum yang lebih terang dan juga kontras warna yang lebih baik.

Prestasi BenchmarkKesimpulan: Honor 8 yang telah dioperasikan dengan pemproses HiSilicon Kirin 950 yang menggunakan proses 16 nm FinFET Plus nampaknya tidaklah begitu mengecewakan dari aspek prestasi jika dibandingkan dengan pemproses yang lebih berkuasa seperti Qualcomm Snapdragon 820.

Kepantasan Kamera
Kesimpulan: Ujian ini telah dijalankan untuk membolehkan anda melihat sendiri masa yang diambil untuk mengambil sekeping gambar dan jelas dapat dilihat bahawa Honor 8 merupakan antara kamera terpantas jika dibandingkan dengan pesaingnya yang lain.

Kelantangan Audio
Kesimpulan: Dari segi kekuatan audio pula, Honor 8 bukanlah yang terbaik tetapi ia masih mampu menawarkan pengalaman multimedia yang baik untuk anda yang gemar mendengar muzik terutamanya apabila menggunakan earphone.

Bateri
Kesimpulan: Anda mementingkan aspek ketahanan bateri dan juga masa mengecas yang pantas?! Honor 8 boleh dianggap antara pilihan terbaik kerana ia mampu menawarkan masa penggunaan yang paling lama dan dalam masa yang sama mengambil masa yang singkat untuk dicas penuh.

Kelebihan
√ Rekaan fizikal dengan kombinasi logam dan kaca yang kelihatan premium dan sangat cantik, terutamanya dengan kerangka berwarna biru.

√ Sokongan kamera dengan dua buah lensa menjanjikan hasil gambar yang sangat menarik terutamanya gambar dengan efek bokeh (depth of field).

√ Sensor pengimbas cap jari yang disokong bukan sahaja pantas, tetapi ia juga berfungsi sebagai butang pintar untuk membantu anda mengaktifkan aplikasi atau fungsi tertentu.

Kelemahan
√ Walaupun dioperasikan dengan Android 6.0 Marshmallow. antaramuka EMUI tampil lebih mirip seperti antaramuka iOS dan ia mungkin tidak begitu digemari oleh sesetengah peminat Android.

√ Panel belakang yang diperbuat daripada kaca bukan sahaja terasa sangat licin tetapi mudah meninggalkan kesan cap jari.

√ Ketahanan bateri berkapasiti 3000 mAh yang agak sederhana dan anda perlu mengecasnya sekurang-kurangnya sekali sehari.

√ Harga jualan Honor 8 boleh dianggap agak mahal jika dibandingkan dengan model keluaran Honor sebelum ini.


Sila Bersiap Sedia! Pra Tempah iPhone 7 Sudah Bermula!

Lazada Malaysia hari ini telah membuka pra-tempah untuk model smartphone yang dinanti-nantikan, iaitu iPhone 7 dan iPhone 7 Plus dengan penghantaran dijangka bermula minggu depan, seawal 20 September.

Jangan lepaskan peluang untuk menjadi yang pertama di Malaysia untuk memiliki smartphone terhangat ketika ini. Dengan harga bermula dari RM3,689, setiap set hadir dengan 1 tahun jaminan. Lima variasi warna ditawarkan untuk pra-tempah ini iaitu, Jet Black, Silver, Gold, Rose Gold dan Black.

Menurut Lazada, ada hadiah istimewa buat orang pertama yang mendapatkan iPhone 7 dan iPhone 7 Plus melalui Lazada, jadi tunggu apa lagi, lakukan pra-tempah anda!


Adakah Ini Gambaran Sebenar Samsung Galaxy S20 Ultra? Korang Rasa Macam Mana?

Samsung kini dalam persiapan akhir untuk acara Samsung Galaxy Unpacked 2020 dan mereka dijangka muncul dengan barisan peranti baru yang inovatif – termasuk siri Samsung Galaxy S20. Menjelang pelancaran, imej didakwa memaparkan rekaan Samsung Galaxy S20 Ultra secara langsung dikatakan telah bocor. Jika diteliti, imej bocor yang dikongsi seakan-akan mengiyakan khabar angin yang bertebaran sebelum ini.

Seperti yang dapat dilihat, Samsung Galaxy S20 Ultra dilengkapi modul kamera yang besar dan menonjol. Ia terdiri daripada sokongan tiga kamera bersama LED flash pada bahagian atas dan lensa periscope pula diletakkan secara berasingan – terdapat tulisan  “Space Zoom 100X” kelihatan bersama – sama dengan lensa keempat. Peranti ini juga dikatakan bakal menjadi yang pertama dibekalkan dengan dengan fungsi zoom digital 100X (masih ura- ura).

Adakah ianya benar? Maklumat tertiris masih lagi rumores dan sama – sama kita tunggu kemunculannya kelak pada 11 Februari ini (waktu Malaysia : 12 Februari, 3am)! Kekal bersama eRing untuk lebih info terkini!


Huawei Rakan Bekerjasama dengan Merriam-Webster Bawa Aplikasi Kamus Bertaraf Dunia kepada Pengguna AppGallery

SHENZHEN, China, 13 Ogos 2020 /PRNewswire/ — Aplikasi kamus Merriam-Webster yang paling dipercayai dan berguna telah tiba di AppGallery. Sebagai penerbit kamus ini membantu berjuta-juta pengguna untuk memahami dan menggunakan bahasa dengan lebih baik, Merriam-Webster telah menjadi penyedia bahasa terkemuka di Amerika selama lebih daripada 180 tahun dan mempunyai salah satu pasukan dan editor kamus profesional terbesar di dunia.

Di samping akses lengkap kepada semua definisi, aplikasi ini mempunyai tesaurus  bersepadu, sebutan audio daripada penutur bahasa Inggeris sebenar, dan contoh ayat bagi memahami bagaimana perkataan digunakan dalam konteks.

“Sebahagian daripada misi Merriam-Webster adalah untuk membantu pengguna memahami dan menggunakan bahasa dengan lebih baik, supaya mereka dapat lebih memahami dan berkomunikasi dengan baik dengan dunia,” jelas Sal DeSpirito, Naib Presiden Kanan Global, Pemasaran dan Pembangunan Perniagaan Britannica dan Merriam-Webster. “Kami gembira dapat bekerjasama dengan Huawei untuk membawa definisi dan kandungan bahasa yang dipercayai kepada lebih ramai orang di seluruh dunia.”

Permainan kata dan kuiz bersepadu menjadikan pembinaan kosa kata menyeronokkan, sementara itu ‘Word of the Day’ yang popular mendorong pembelajaran melalui definisi yang jelas dan fakta yang mudah diingat. Daripada istilah praktikal yang berguna, kepada perkataan yang tidak biasa digunakan dan menghiburkan, pasti selalu ada sesuatu yang baharu untuk dipelajari.

Pengguna yang tidak pasti dengan ejaan perkataan boleh mencari ejaan tersebut menggunakan ciri carian suara eksklusif pada aplikasi Dictionary-Merriam-Webster. Ini membolehkan pengguna menyebut istilah yang diucapkan, di samping definisi dan perkataan sinonim, dengan tepat dan cekap dengan hanya menggunakan mikrofon.

Mulai hari ini, pengguna Huawei[1] yang memuat turun Dictionary-Merriam-Webster dan mengaktifkan akaun mereka selewatnya pada 31 Oktober[2]  dapat menebus pakej hadiah eksklusif yang memberikan ciri premium selama 12 bulan. Hadiah ini, yang hanya boleh diperolehi melalui perkongsian AppGallery dengan Merriam-Webster, akan memberi manfaat kepada semua pelajar, terutama pada musim kembali ke sekolah yang akan datang.

Pengguna premium Merriam-Webster Dictionary menikmati pengalaman yang optimum tanpa sebarang iklan, dengan akses luar talian kepada definisi dan sinonim supaya mereka boleh mencari perkataan pada bila-bila masa dan di mana-mana sahaja.

AppGallery – salah satu daripada 3 pasaran aplikasi terkemuka di seluruh dunia

Sebagai salah satu daripada tiga pasaran aplikasi terkemuka di dunia, AppGallery tersedia di lebih daripada 170 buah negara dan wilayah dan menghubungkan 650 juta pengguna dengan ekosistem pintar dan inovatif Huawei. AppGallery bukan sahaja memastikan privasi dan keselamatan pengguna, tetapi juga memberikan pengalaman berfungsi yang unik dan penemuan aplikasi yang lebih baik. Aplikasi ini menggabungkan aplikasi popular berkualiti tinggi di seluruh dunia, dengan aplikasi yang mempunyai 18 kategori termasuk berita, media sosial, dan banyak lagi.

Lawati AppGallery sekarang untuk meneroka ribuan aplikasi, atau untuk maklumat lebih lanjut, sila layari https://consumer.huawei.com/en/mobileservices/appgallery/.

[1] Promosi disediakan untuk negara-negara berbahasa Inggeris di Eropah, Asia Pasifik dan Timur Tengah.

[2] Pakej hadiah disediakan berdasarkan urutan siapa dahulu (first-come, first-served). Semua kod pengaktifan mesti diaktifkan sebelum 31 Oktober 2020. Pengguna tidak boleh mengaktifkan keahlian merentas wilayah. Sebagai contoh, pengguna yang berada di Eropah HANYA boleh menggunakan kod pengaktifan dalam pakej kod Eropah. Pakej hadiah tidak tersedia untuk akaun Dictionary-Merriam-Webster yang mempunyai langganan premium dalam sebulan terakhir.

Keywords: Computer/Electronics Entertainment Mobile Entertainment Telecommunications Licensing/marketing agreements


Pocophone F1 Terima Kemas Kini Android Pie Global Beta Melalui MIUI 10 Versi 8.11.15

Pertama kali diperkenalkan, Pocophone F1 cukup hangat dibualkan oleh peminat yang mahukan telefon pintar pemproses berprestasi tinggi pada harga berpatutan. Dioperasikan oleh Android Oreo 8.1, sub jenama dari Xiaomi ini telah menjanjikan kemas kini naik taraf pada peranti ini sekurang-kurangnya sehingga Android Q.

Kini, versi beta Android Pie untuk Pocophone F1 bagi ujian tertutup telah muncul sejak Oktober yang lalu namun ia terbocor kepada muat turun umum. Terbaru, melalui laman XDA Developers, Xiaomi telah melancarkan Android Pie Global Beta melalui MIUI 10 bagi telefon pintar ini.

Anda boleh memuat turun MIUI 10 Global Beta ROM 8.11.15 sebagai Recovery ROM untuk dipasang melalui kemas kini tersedia pada MIUI ataupun sebagai Fastboot ROM menerusi pemasangan secara fastboot. Kehadiran versi global beta ini seakan memberitahu versi stabil akan ditawarkan kepada umum tidak lama lagi.


Google Street View Kini Bawa Anda Ke Stesen Luar Bumi

Fungsi Google Street View ialah pelayar untuk melihat lorong-lorong rumah atau kedai atau jalan raya dengan memasukkan alamat dan nama jalan. Walau bagaimanapun, untuk meneroka lorong-lorong atau tiub-tiub di Stesen Angkasa Antarabangsa (ISS) yang berada di luar planet bumi belum pernah dibuat orang lagi kecuali anda seorang angkasawan.

Oleh itu, pembangun pelayar Google Street View dan NASA telah bekerjasama mewujudkan pemandangan dalam stesen tersebut untuk dilihat oleh orang ramai hanya dari kaca skrin di rumah. Lawatan maya ini membawa anda meneroka bagaimana suasana kehidupan seorang angkasawan apabila berada jauh dari bumi.

Rakaman ini mempu dilihat 360 darjah di kesemua modul, termasuk pusat kawalan dan stor simpanan makanan. Di samping itu, anda juga boleh melihat bagaimana stesen itu menerima bekalan-bekalan dari planet bumi.

Jika anda memiliki sebuah alat VR di rumah, anda boleh gunakannya bagi menambah pengalaman seperti seorang angkasawan yang tidak bertauliah. Google Street View di ISS kini boleh dilihat dari pelayar komputer dan telefon bimbit anda mulai hari ini.


M17 Group rasmi lantik En. Hirofumi Ono, Ketua Pegawai Eksekutif Jepunnya, sebagai Ketua Pegawai Eksekutif Global

TAIPEI, 19 Ogos 2020 /PRNewswire/ — M17 Entertainment Limited (“M17”), pengendali platform penstriman langsung No.1 Jepun, “17LIVE”, hari ini mengumumkan bahawa Encik Hirofumi Ono (“Hiro”), yang menerajui strategi perniagaan M17 dan pertumbuhan yang luar biasa di Jepun, telah dilantik sebagai Ketua Pegawai Eksekutif Global M17. Di bawah kepimpinan Hiro, M17 akan menyasarakan untuk terus berkembang menjadi platform penstriman langsung global.

M17 telah berkembang dari awalnya di Taiwan hingga kini merangkumi Jepun, Hong Kong, Singapura, Malaysia, India, Amerika Syarikat dan Timur Tengah. Dengan pertumbuhan pesatnya baru-baru ini di Jepun, yang kini menjadi pasaran terbesar 17LIVE, M17 percaya ia dapat menjadi pelopor langkah evolusi seterusnya dalam industri penstriman langsung. Joseph Phua, ketua dan bekas Ketua Pegawai Eksekutif M17, berkata: “Saya sangat gembira dengan peralihan Hiro daripada Ketua Pegawai Eksekutif Jepun kepada Ketua Pegawai Eksekutif kumpulan. Hiro membina perniagaan Jepun kami dari awal pada tahun 2017. Jepun kini menjadi penyumbang pendapatan terbesar kami yang mana M17  merupakan pemain penstriman langsung pasaran. Saya menantikan pertumbuhan berterusan M17, baik di Jepun dan antarabangsa, di bawah kepemimpinan Hiro.”

Hirofumi Ono berkata, “Pada tahun 2017, saya mempunyai cabaran untuk melancarkan perniagaan 17LIVE di Jepun. Tetapi saya selalu percaya bahawa masa depan industri penstriman langsung merupakan sesuatu yang menarik. Dalam tiga tahun kebelakangan ini, di bawah keutuhan kepimpinan Joseph, M17 telah memantapkan platformnya sebagai platform penstriman langsung No.1 di Jepun, di sebilangan besar Asia dan terus mengembangkan perniagaannya ke peringkat global. Pada tahun 2020, dunia menghadapi ketidakpastian yang belum pernah terjadi sebelumnya disebabkan oleh ancaman coronavirus. Pada masa seperti itu, Saya berbesar hati untuk menjadi Ketua Pegawai Eksekutif global M17, dan saya yakin bahawa dengan bekerjasama dengan pasukan global, kami bersama-sama dapat memimpin syarikat untuk menjadi platform penstriman langsung No.1 di dunia. Kehidupan kita kini adalah dalam masa yang menarik, hasil daripada teknologi yang memungkinkan komunikasi langsung. Pernyataan misi syarikat kami ‘Memperkasakan Artis, Menghiburkan Dunia’ mencerminkan tekad kami untuk menggunakan teknologi ini untuk menyediakan pentas di seluruh dunia kepada pengguna kami sehingga kedua-duanya di berdayakan dan terhibur.”

Selepas tamat pengajian, Hiro mengambil bahagian dalam beberapa syarikat baharu mudah alih dan media. Pada tahun 2000, Hiro ialah ahli pengasas dan pekerja pertama CyberAgent Mobile Co., di mana beliau bersara pada tahun 2008 sebagai Pengarah Urusan Kanan. Pada tahun 2008, Hiro mengasaskan bersama Infinity Ventures, dari mana dia bertindak sebagai pelabur dan usahawan veteran, untuk mendirikan Rekoo Japan di bawah Sunshine Ranch, Jimoty, Groupon Japan dan Farfetch Japan. Di samping itu, dia memulakan “Infinity Ventures Summit”, persidangan terbesar untuk usahawan di Jepun.

Pada tahun 2017, Hiro memulakan 17 Media Jepun. Syarikat ini mengendalikan platform penstriman langsung 17LIVE.

Hiro bersara daripada Infinity Ventures dan menjadi Ketua Pegawai Eksekutif global M17 pada bulan Julai, 2020.

M17 komited dengan pernyataan misinya “Perkasakan Artis. Hiburkan Dunia”. Melalui platform hiburan sosial langsung, semua pencipta kandungan dapat menunjukkan bakat mereka dan mencipta hiburan baharu yang unggul. Melalui platform M17, sesiapa sahaja dapat mengstrim langsung bakat dan minat mereka ke pangkalan pengguna kami di seluruh dunia yang terdiri daripada lebih 54 juta pengguna berdaftar, sehingga Ogos 2020.

Kumpulan syarikat M17 terdiri daripada 17LIVE, platform interaktif dan penstriman langsung masa nyata dengan pendapatan terbesar di pasaran Asia (tidak termasuk China), “MeMe”, yang telah berkembang di India dan Asia Tenggara selama bertahun-tahun, “Wave” , yang menampilkan suara berbakat tanpa mengungkapkan wajah, penstriman langsung B2B dan perkhidmatan sistem SaaS perniagaan sosial, dan “HandsUP” / “FB-Buy”, yang bertujuan untuk mempermudah proses penjualan penjual dan pengalaman membeli-belah penstriman langsung pembeli di media sosial.

Untuk maklumat lanjut tentang M17, sila lawati: http://m17.asia/

Keywords: Computer/Electronics Entertainment Multimedia/Online/Internet Personnel announcements


Hierarki Mobiliti Global Baharu Muncul apabila Perjalanan Antarabangsa Kembali Bermula

LONDON, 13 Oktober 2020 /PRNewswire/ — Apabila sekatan perjalanan berkaitan koronavirus mula dibubarkan, penyelidikan terkini Henley Passport Index — berdasarkan data eksklusif daripada International Air Transport Association (IATA) — menunjukkan bahawa pandemik telah benar-benar meningkatkan hierarki mobiliti global yang kelihatan tidak goyah dan telah mendominasi beberapa dekad lalu, dengan masih banyak perubahan yang bakal muncul.

Sebagai contoh, pada awal tahun ini, pasport AS diberi kedudukan ke6 dalam Henley Passport Index — kedudukan asal semua pasport dunia mengikut jumlah destinasi yang boleh diakses oleh pemegangnya tanpa visa sebelumnya – dan warga Amerika boleh melakukan perjalanan tanpa gangguan ke 185 destinasi di seluruh dunia. Sejak itu, bilangan tersebut turun secara mendadak dengan lebih daripada 100 pemegang pasport AS ketika ini dapat mengakses kurang daripada 75 destinasi, kecuali pusat pelancongan dan perniagaan terkenal. Ketika kritikan terhadap respons pandemik negara terus meningkat, dan pilihan raya presiden AS yang hanya tinggal beberapa minggu lagi, penurunan mendadak kuasa pasport AS dan kebebasan perjalanan warga Amerika dilihat sebagai petunjuk yang ketara akan statusnya yang berubah di mata masyarakat antarabangsa.

Perubahan penting lain dalam hierarki mobiliti global yang jitu sebelum ini memberi gambaran yang sama jelas tentang kekacauan yang berpunca daripada pandemik Covid-19. Pada awal tahun 2020, pasport Singapura menduduki tempat ke2 di peringkat global, pemegang pasport dapat mengakses 190 destinasi seluruh dunia buat julung-julung kalinya. Namun, dengan sekatan perjalanan yang ada kini, warga Singapura hanya dapat melakukan perjalanan ke kurang daripada 80 destinasi di seluruh dunia. Pemegang pasport Brazil dapat mengakses 170 destinasi, tetapi pada masa ini hanya sekitar 70 destinasi yang boleh diakses. Penurunan kadar mobiliti dan kuasa pasport negara-negara seperti India dan Rusia kurang dramatik, tetapi tetap menunjukkan perubahan secara keseluruhan. Warganegara Rusia mempunyai akses ke 119 destinasi sebelum wabak Covid-19, tetapi pada masa ini hanya dapat melakukan perjalanan ke kurang daripada 50 destinasi. Pada awal tahun ini, pemegang pasport India dapat melakukan perjalanan ke 61 destinasi tanpa visa, tetapi kerana sekatan berkaitan virus, mereka kini mempunyai akses ke kurang daripada 30 destinasi.

Tanpa mengambil kira pelbagai larangan dan sekatan perjalanan yang berkaitan dengan wabak, Jepun terus menduduki tempat pertama Henley Passport Index, dengan skor visa bebas/visa ketibaan sebanyak 191. Singapura kekal di tempat ke2 , dengan skor sebanyak 190, sementara Jerman dan Korea Selatan seri di tempat ke3, masing-masing dengan skor 189. Negara anggota EU terus menunjukkan prestasi terbaik secara keseluruhan, dengan negara-negara blok menduduki 10 tempat teratas dalam indeks.

Dr. Christian H. Kaelin, Pengerusi Henley & Partners dan pencipta konsep indeks pasport, mengatakan kebebasan perjalanan merupakan sesuatu yang diabaikan oleh warga negara-negara demokratik yang kaya seperti UK, AS dan negara-negara Eropah Barat selama beberapa dekad. “Pandemik ini mengubah perkara tersebut secara tiba-tiba dan terjadi peralihan daripada kebebasan perjalanan yang dianggap sebagai hak prerogatif negara yang pasportnya dahulu berkuasa, ke arah menyedari bahawa kini, ia merupakan kemewahan yang perlu untuk mereka yang ingin mengakses pendidikan kelas pertama, peluang perniagaan dan penjagaan kesihatan yang berkualiti untuk diri dan keluarga mereka.”

Dr. Parag Khanna, pengasas FutureMap, mengatakan bahawa dasar migrasi yang semakin ketat juga mendorong ramai orang untuk memikirkan Pelan B. “Malahan sebelum berlakunya wabak ini, Brexit mendesak para profesional Inggeris untuk mencari kewarganegaraan Jerman, Perancis, Sepanyol, dan EU yang lain berdasarkan keturunan, atau untuk melanjutkan kependudukan yang membawa kepada kewarganegaraan di negara seperti Portugal. Warga Amerika turut menggunakan pilihan yang sama di negara-negara mulai daripada Kanada hingga ke Malta. Anggaran terkini menunjukkan bahawa minat terhadap program migrasi pelaburan melonjak sebanyak lima kali ganda dari tahun 2019 hingga pertengahan 2020.”

Dr. Juerg Steffen, Ketua Pegawai Eksekutif Henley & Partners, mengatakan tidak dapat disangkal, ketidaktentuan 2020 telah meningkatkan minat terhadap program ini. “Kami menyaksikan minat warga negara-negara maju buat kali pertama, terutama warga Amerika dengan peningkatan pertanyaan yang mengejutkan sebanyak 238% antara Januari hingga Oktober berbanding tempoh yang sama pada tahun 2019. Tempat tinggal alternatif atau kewarganegaraan semakin dilihat sebagai aset yang sangat diperlukan dan lindung nilai yang penting terhadap ketidaktentuan yang berterusan. “

Muat Turun Laporan Henley Passport Index: Edisi Suku Tahunan 2020

Keywords: Airlines/Aviation Computer/Electronics Health Care/Hospital Infectious Disease Control Travel Survey, Polls & Research


Mobile Legends: Bang Bang World Championship 2019 (M1) Bermula 11 November ini! – Tawar Hadiah Bernilai Kira -Kira RM1 Juta !!!

Buat julung kalinya, Mobile Legend Bang Bang Championship 2019 (M1) bakal dijalankan yang mana menawarkan hadiah berupa USD $250,000 (kira-kira RM 1,048,072). Kejuaraan ini bakal berlangsung dari 11 hingga 14 November bagi peringkat kumpulan dan 15 hingga 17 November bagi acara utama di Axiata Arena, Kuala Lumpur.

Sebanyak 16 pasukan profesional akan berentap dari 14 buah negara bagi merebut kejuaraan ini. Daripada 16 kumpulan yang bertanding, 8 daripadanya adalah dijemput secara terus oleh Mobile Legends: Bang Bang Professional League (MPL) dalam Malaysia, Singapore, Indonesia, Philippines dan Myanmar.

Manakala 8 lagi adalah yang melepasi ujian kelayakan di Brazil, Cambodia, Japan, Thailand and Laos, Russia,Turkey, Vietnam dan USA.

Bagi M1 Grand Finals yang bakal berlangsung pada 15 – 17 November 2019, terdapat 3 jenis tiket yang dijual iaitu Bronze,Silver dan Gold. Tiket sudah mula dijual dengan pas 3 hari dan 1 hari sudah tersedia.

Pas 3 hari ini turut disertakan dengan barangan MLBB in-game dan dengan tiket emas akan turut menawarkan M1 goodie bag. Kesemua tiket ada free seating dan anda berpeluang menyertai cabutan bertuah ketika majlis berlangsung.

Jika berminat, anda boleh membeli tiket anda di sini.


OPPO Nak Bagi Hadiah Percuma Bernilai Hingga RM318?! Baca Sampai Habis! Rugi Kalau Tak Baca…

Gong Xi Gong Xi! Tahun Baru Cina bakal tiba tidak lama lagi! OPPO nak meriahkan perayaan korang dengan hadiah percuma menarik bernilai hingga RM318! Promosi bermula sekarang – 27 Januari 2020! Bagi melayakkan korang menerima hadiah ini, korang perlu beli mana – mana peranti OPPO pada harga RM1,000 dan ke atas.

Oh ya, OPPO juga menganjurkan promosi menarik lain – beli OPPO Reno2/OPPO reno 10X Zoom (12GB), kemudian tambah lagi RM300! Dan, korang boleh dapatkan DJI Osmo Mobile 3 Combo Set (bernilai RM499) + CNY GIFT BOX (PERCUMA!). So, tunggu apa lagi? Jom beli borong, ramai-ramai!